text:
Nabbaambula w’omuliro asaanyizzaawo ebibanda by’embaawo ebisoba mu 100, mu Tomusange Zone mu muluka gwe Ndeeba mu gombolola ye Lubaga mu Kampala.
Police y’abazinnyamwoto wetuukidde ng’ebintu ebisinga obungi bisaanyeewo.
Omuliro guno gukutte okulirana ekkanisa ya Victory Church mu Ndeeba ku ssaawa kkumi ng’obudde bukya, gulese emmali y’abasubuuzi okubadde embaawo, Enzigi, Emyango, ebyuuma n’ebintu ebirala bingi bifuuse muyonga.
Guno omulundi gwakubiri omwaka guno 2022,ng’omuliro gukwata negusaanyaawo ebibanda by’embaawo mu Ndeeba.#


c: text/html

text:
Amawulire
Abe Mukono babbye omuceere gwa gavumenti
Ivan Ssenabulya
September 5th, 2019
Bya Ivan Ssenabulya
Sipiika wa district ye Mukono Emmanuel Mbonnye
agambye nti waliwo abantu ababulankanya obuyambi obwava mu wofiisi ya Ssabaminista, obwali bugenda ku mwalo gwe Katooke e Koome.
Kinajjukirwa nti abantu bano bafuna enjega y’omuliro omwezi oguwedde, wabula Mbonye agambye nti baweebwa obusawo bwomuceere 600 naye gwatuuka teguwera.
Wabula omu kuba kansala Majala abaawerekera emmeere bwebaali, bajitikka ku mwalo e Katosi okugenda e Koome, agembye nti ssentebbe wa district yamanyi obulungi ensonga zino.

robotstxt: allowed

filter: keep


text:
#Okukuuma Obutondebwensi: Obwakabaka bugabye endokwa z’emiti eri Abaami b’amasaza erya Busiro ne Mawokota.
Minisita w’Ettaka, obulimi n’Obutondebwensi, Owek Hajjat Mariam Mayanja Nkalubo yakulembeddemu omulimu gw’okusimba emiti gino mu magombolola ag’enjawulo okuli; Ssaabawaali Buwaya (Busiro) ne Muduuma (Mawokota).
Andrew Benon Kibuuka yakiikiridde Ssebwana, ate Kayima Gabriel Kabonge yabaddewo kulwa Mawokota.
Owek Mariam asinzidde wano naakubiriza abantu ba Buganda okusimba emiti mu bifo ebyenjawulo okusobola okukuuma Obutondebwensi obudobonkanye ensangi zino.
Obwakabaka bwata omukago n’ekitongole kya Community Integrated Development Initiative okusimba emiti mu Buganda. Ku mukolo guno ekitongole kino kikiikiriddwa David Katende omukwanaganya w’emirimu ng’ono awaddeyo emiti lukumi (1000) egisimbiddwa olwa leero.


text:
7786 Views
“Sili Mujjawo†INTRO: Let me reach them, Our community me teach them, Let me teach them, Muleke message to reach them -Anyway VERSE 1: Eyatutonda yatugabila bulamu, Tukole byetusobola nga tukyali balamu, Teli kijja kulema nga tuyimiridde mu bumu, Ngatuliwamu! Naye yegeyege Uganda gwetuliko twe jevuna jevu jevuna, Mitima gyabantu bekyawa twefitina fiti Fitina, Bana Uganda lwaki twekyaawa twejevuna jevu jevuna, Naye nga lwaki abatondebwa obumu Tuwalangana nga tetukulakulanya uganda? Nga lwaki olaba Crouch ayiseemu munange Nomukomerera ne propaganda, Lwaki Sunday school temuli basomi aboluganda? Omusumba yee abeerayo basomi nebabulayo, naye bambi naddayo, Bwosoma ebibeera mu mawulire Oh, oh, tulagawa? Kayson intl Twalibuuziza okikola otya, Noli akikola atya netuyigirako ffena netufuna, Abandibuuziza obifuna otya bo bafuna bujja Uganda we need a remedy!! CHORUS: Lwaki Uganda ayitamu ffe gwetufeebya? Sili Mujjawo, Agwanidde ekitibwa nebwaba mukulu ffe gwetunyooma? Nze Sili Mujjawo, Abeekolela bana Uganda ffe betuzalawa, Sili Mujjawo, Minzani najibuukako nengilekako basinga, Mission mission for God and my country Uganda. VERSE 2: Kaneebaze mukama eyantonda, Nantonera ekitone ekisomesa ebinyuma, Yampa nengabo elinkuuma nga abalabe bazze, Mbalabe ate oluvanyuma, Kayson intl Olimuwaaki mukama eyakwagala bwotyo wamuwaaki? Onamuwaaki akukuumye nga abalabe balaba baffa ensaali? Buli lunaku akugemulira bipya, Yeee! Balumwa abalabe ne bafitina,Nayee! Bakongonja ate nebakongoka, Yeee! Bonna abilinamu fitina nebaakiikira. Twalibuuziza okikola otya, Noli akikola atya netuyigirako ffena netufuna, Abandibuuziza obifuna otya bo bafuna bujja Uganda we need a remedy!! CHORUS:>>>> INTERLUDE VERSE 3: Musululu moja kambabulire, Mwampa busawo nzize mbavumule, Ki booda awalana owe’motoka nga naye gyakolelera Ddunda gyotusaasire, Ki Friday bagiteekako kawunyemu,Tuwunyemu, Mutuleke tugibandule!! Lwaki tetweyagaliza ayitamu gwetufitina mubaleke gababugume, Twalibuuziza okikola otya, Noli akikola atya netuyigirako ffena netufuna, Abandibuuziza obufuna otya bo bafuna bujja Uganda we need a remedy!! CREDIT: MavadoKayson
Advertisement
Baliwa | Dr. Jose Chameleone
6108 Views
Champion | Dr. Jose Chameleone
13861 Views
Sili Mujjawo | Dr. Jose Chameleone
7787 Views
Agatako featuring Dj. Pius | Dr. Jose Chameleone
4463 Views
Bwerere - Nothing | Dr. Jose Chameleone
15746 Views
Sugar | Rebo Chapo
158 Views
Lindako | Maurice Kirya
395 Views
Sinza | Eddy Kenzo
1356 Views
Am Badder featuring Jowy Landa | Grenade Official
1237 Views
Njakukadiwa Nawe | Daddy Andre
1253 Views
Love Story | Ykee Benda
1238 Views
Dear Ex | Liam Voice
3899 Views
Under Wraps | Mugabi Kenneth
729 Views
Advertisement


text:
Ekitongole kye ggaali y’omukka ekya Uganda Railways Corporation kivuddeyo ku biyumba by’eggaali y’omukka ebipya ebyagulibwa wabula nga biwanvu nnyo tebisobola kukyuukira ku ‘triangles’ eziriwo kati ku nguudo z’eggaali y’omukka mu Yuganda.
URC egamba nti bino bisobola bulungi okutambulira ku Meter Gauge Railway System, era nga mu kaseera kano ba Engineer n’abagoba bali mukutendekebwa wamu n’okugezesebwa okusobola okuvuga eggaali z’omukka zino empya.
URC era etandise okukyuusa mu nguudo z’eggaali y’omukka naddala ‘triangles’ okusobozesa ebiyumba bino okutambula obulungi nga 15-November-2021 terunatuuka.
Share.


text:
Bya Boniface Kizza
Nga ebula ennaku mbale abaddu ba Allah munsi yonna okumalako omwezi gwa Ramathan, bbo abayisiramu mu disitulikiti ye Bukomansimbi bagwevuma bwevumi olwembeera embi mwebamaliddeko ekisiibo nga olumu batuuse n’okubulwa ekyokulya.
Bano bategezeeza ngebbeyi yebintu eyekanamye ennyo bweretedde abayisiramu bangi okuva kumulamwa ogw’okutukiriza empagi ennya ezibalagirwa mukisiibo omuli okuddukirira abali mubwetaavu bagamba tebasobodde kukikola olw’obwavu bwebalimu mukaseera kano kyoka nga nemiwendo gy’ebintu bipaziddwa nnyo.
Bano okwogera bino babadde basisinkanye abakulu okuva mubwakabaka bwabuganda mukitongole ekikola kubyettaka ekya Buganda Land board bwebabadde bazze okusibulula abamu kubayisiramu abatalina abakuba kumukono omuli bannamwandu n’abakadde. Era bano basabye obwakabaka bwa Buganda buwabule kugavumenti yawakati kungeri y’ebisale y’ebintu bw’eyinza okukakanamu.
Senkulu w’ekitongole ky’ebyettaka ettabi erye masaka Ssaava Bakabulindi Kagimu ategezezza nga kino ky’ebakoze y’engeri yokka Ssabasajja Kabaka gy’ayagala ebitongolebye byonna bikole naddala nga biyamba wamu n’okuddukirira abo abali mubwetaavu.
Amyuka omwami wa Kabaka mussaza Buddu Pokino Mwalimu Kato Abdullah an’enyeza gavumunti obutaavayo kuyamba kubannansi mukaseera akazibu k’ebalimu ng’okubakendereza kumisolo egisusse obolyawo n’abo basobole okw’etusaako by’ebetaaga.


text:
Eddwaliro Lya Mild Kati Lya Bonna
Gavumenti ekyokumalawo akawuka akaleeta mukeneneya nga omwaaka gwa 2020 tegunatuuka ekikute bukolokolo nga okusinzira ku mitendera gyoona ejatekebwaawo ekilubililwa kino tekili wala.
Mu biino mwemuli nokufunza amalwalilo agajajaba akawuka akaleeta mukenenya kubanga omwaaka ogwo wegunatula mbu bajakuba tebalina mulwadde noomu gubajanjaba.
Kawefube atandikide kudwalilo lya Mild May Uganda Lweza nga baano amakanda babade bagateeka kukujanjaba balina kawuka akaleeta mukenenya naye nga emyaaka ejitaali jewaala kino kyakukyuuka.


text:
Ekidd.: Mujje abaagalwa, – Mujje be mmanyi,
Mujje ewa Kitange – Mu bwakabaka bwe. x2
Mujje ab’omukwano – Mujje mmwe
Kubanga mwanjuna nze – Ku nsi kuno:
Obulamu n’ekitiibwa – Byonna ebyo
Kitange anaabaweera – Mujje mmwe.
1.Nga ndi muyala mwampa ekyokulya, mwampa ekyokunywa bannange mwannyamba.
Nga ndi mugenyi mwansuza, mwankumaakuma bannange mwannyamba.
2.Nga ndi bukunya mwandabirira, mwampa ke mulina bannange mwannyamba.
Nga ndi musibe mwandabirira, mwankumaakuma bannange mwannyamba.
3.Nga ndi ku ndiri mwanzijanjaba, mwambudaabuda bannange mwannyamba.
Nga ntaawa mwankumaakuma, mwambudaabuda bannange mwannyamba.
4. TULYEWUUNYA NE TWEBUUZA NTI
Twakulaba ddi ne tukuyamba?
OMUKAMA ALIDDAMU:
Buli ky’okolera omu ku baliwo
Buli ky’okolera banno b’olina
Buli ky’okolera abo oba okikoledde nze.
Mujje abomukwano Mujje mmwe
Kubanga mwanjuna nze Ku nsi kuno
Obulamu n’ekitiibwa Byonna ebyo
Kitange anaabaweera Mujje mmwe.
Mujje abaagalwa mujje be mmanyi,
Mujje ewa Kitange mu bwakabaka bwe.
DOWNLOAD LINK:
MUJJE ABAGALWA


text:
Okuyingira eby’obufuzi kinokoddwayo ng’emu ku nsibuko y’obuvuyo obwetobese mu kulonda kw’obukulembeze bwabwe mu kibiina ekibagatta ki Uganda Musicians Association, government netuuka n’okukuyimiriza.
Minister wékikula kyábantu eya gender. Labour and social development Betty Among yafulumizza ekiwandiiko, ekiyimiriza okulonda kwábayimbi, okutuusa nga betereezezza, nga bataddewo nénkola ennungamu enagobererwa mu kulonda kuno, nga nábayimbi bonna mu ggwanga basobola okuwebwa omukisa okukwetabamu.
Wabula abayimbi okuyita mu kibiina kyabwe ekya Uganda Musicians Association bakalambidde nti bakutegeka okulonda kwabwe okuja mu busobozi bwabwe, nga bagamba nti okukuyimiriza kwandiba nga kuyingiziddwamu ebyóbufuzi.
Okulonda kwábayimbi kuzze kuyiika, ngábamu ku bbo bagamba nti kubadde kwetobesemu okubbira okuyita mu mutimbagano, ate abalala bagamba nti sibakufuna mukisa kukwetamu singa kutegekebwa mu kifo kimu ekya National Theatre nga bwekyabadde kiteekebwateekebwa.
Abayimbi abamu bawakanya enkola eyasooka okutegekebwa eyókuyita mu mutimbagano, nga bagamba nti erimu okubbira akalulu kungi, bagala kukozesa bukonge.
Ssemanda Mansoor amanyiddwa nga King Saha ne Ssanyu Cindy bebesowolayo okuvuganya ku bwa president bwékibiina kyábayimbi nábalala.
Waliwo abayimbi abalumiriza nti okulonda kwábakulembeze babwe kwetobeseemu ebyóbufuzi.
Robert Kyagulanyi Sentamu amanyiddwa nga Bobi Wine yoomu kubasinze okunokolwayo nti okuvuganyakwe ku ntebe y’omukulembeze w’eggwanga kyayongera kusajjula embeera, ate nga yoomu agambibwa nti yeyasemba Ssemanda Mansoor amanyiddwa nga King Saha okuvuganya ku ntebe y’okukulembera abayimbi.
Kiyaga Hillary amanyiddwa nga Dr Hilderman, agambye nti abayimbi baali banyoomebwa nga tebayingirirwa munzirukanya ye mirimu gyabwe, wabula okuva Bobi Wine lw’eyayingira ebyobufuzi ate ne munne webavuganyanga mu kuyimba Bebe Cool nábeera kumpi nábakulu mu government, olwo embeera weyatandiikira ddala okukyuka.
Kiyaga agamba nti entalo eziriwo sizabayimbi kulemwa kulonda, wabula government eyagala omuntu aloondebwa ngémulinamu omukono ogwámaanyi.
Eddie Ssendi munnamawulire era omutunuulirizi w’ensonga zébyámasanyu,abadde ku CBS mu program eya Gakuweebwa Munno, nágmba nti government yensibuko y’obuvuyo bwonna obuliwo mu bayimbi.
Buli ewabeera abantu abegattidde awamu mu bibiina okusitula eddoboozi lyabwe, government zonna mu Africa tezitera kuzaagala.
Wano wewavudde emberebezi abayimbi nebatabulwatabulwa olwámaloboozi agava mu njuuyi ezenjawulo, okutuusa government lweyasazeewo okuyimiriza okulonda kwóbukulembeze bwábayimbi.
Wabula Moses Matovu omuyimbi mu Afrigo Band, simumativu eri bayimbi banne buli omu okwefaako nókukulembeza ensonga zómuntu kinnomu,nókwetwala nti buli omu sereebu era yasinga abalala nebalemwa okukolaganira awamu nti kyekibaviiriddeko okubeera mu mbeera y’okunyigirizibwa buli kadde.
Government bwesanga abantu nga betegese bulungi teyinza kubasobola, naye abantu abetwala okubeera ba seleebu nabakugu bakoze kinene okulemesa abayimbi okwekolamu omulimu ogulabika okukola ku nsonga zabwe nókutambulira awamu kitole.


text:
Emisango 43 gyegigenda okutandika okuwulirwa olunaku lwa leero mu Kkooti etaputa ssemateeka.
Emisango gino gyaloopwa okuva mu mwaka gwa 2017 okutuusa 2022, ng’abaagiroopa bagala kubataputira ensonga ezenjawulo.
Abamu ku balamuzi abagenda okuwulira emisango gino kuliko; amyuka Sabalamuzi Richard Buteera, Stephen Musota, Irene Mulyagonja, Muzamiru Kibedi, Monica Mugenyi ne Catherine Bamugemereire.
Egimu ku misango egigenda okuwulirwa kwekuli ogw’omubaka wa municipaali ye Mityana Francis Zaake, mwawakanyiza ekya parliament okumugoba ku bwa Commissioner ng’emulanga okukozesa omutimbagano nalengezza sipiika wa parliament Anita Among.
Omusango omulala gwe gw’eyali omulamuzi wa kkooti ensukkulumu Prof. George Wilson Kanyeihamba awakanyizza enteekateeka ya president Yoweri Tibuhaburwa Museveni okukola ennongosereza okugaana abavunaanibwa emisango gya nnaggomola okweyimirirwa.
Omusango omulala gwegwaloopwa ebibiina byobwannakyewa nga biwakanya obumu ku buwaayiro mu tteeka lya Computer Misuse Act, obukugira omuntu okwogera ku mulala, nga bagamba nti bumenya akawaayiro ka semateeka akawa ebbeetu ly’okwogera kwotadde emisango emirala mingi.


text:
2 Bassekabaka
Essuula 10
Awo Akabu yalina batabani be nsanvu mu Samaliya. Yeeku n'awandiika ebbaluwa n'atumira Samaliya eri abakulu b’e Yezuleeri, be bakadde, n'eri abo abaalera batabani ba Akabu ng'ayogera nti
2 Kale nno ebbaluwa eno nga kyejje etuuke gye muli, kubanga abaana ba mukama wammwe bali nammwe, era mulina amagaali n'e mbalaasi, era n'ekibuga ekiriko enkomera n'ebyokulwanyisa;
3 munoonye ku baana ba mukama wammwe asinga obulungi n'okusaana, mumuteeke ku ntebe ya kitaawe, mulwanirire ennyumba ya mukama wammwe.
4 Naye ne batya nnyo ne boogera nti Laba, bakabaka abo ababiri tebaayimirira mu maaso ge: kale ffe tunaayimirira tutya?
5 Awo omukulu w'abo mu nnyumba n'omukulu w'ekibuga, era n'abakadde n'abo abaalera abaana, ne batumira Yeeku nga boogera nti Tuli baddu bo, era tunaakola byonna by'onootulagira: tetujja kufuula muntu yenna kabaka: okolanga ekinaaba ekirungi mu maaso go.
6 Awo n'abawandiikira ebbaluwa omulundi ogw'okubiri ng'ayogera nti Oba nga muli ku lwange ne mukkiriza okuwulira eddoboozi lyange, mutwale emitwe gy'abasajja batabani ba mukama wammwe, mujje gye ndi e Yezuleeri enkya bwe buliba nga kampegaano. Awo batabani ba kabaka abantu nsanvu baali n'abakulu b'ekibuga abaabalera.
7 Awo olwatuuka ebbaluwa bwe yatuuka gye baali, ne batwala batabani ba kabaka ne babatta, abantu nsanvu, ne bateeka emitwe gyabwe mu bisero, ne bagimuweereza e Yezuleeri.
8 Omubaka n'ajja n'amubuulira nti Baleese emitwe gya batabani ba kabaka. N'ayogera nti Mugituume entuumo bbiri awayingirirwa mu wankaaki okutuusa enkya.
9 Awo olwatuuka enkya n'afuluma n'ayimirira n'agamba abantu bonna nti Mmwe muli batuukirivu: laba, neekobaana mukama wange ne mmutta: naye ani asse bano bonna?
10 Mutegeere nno nga ku kigambo kya Mukama tekuligwa wansi na kimu Mukama kye yayogera ku nnyumba ya Akabu: kubanga Mukama akoze ekyo kye yayogerera mu muddu we Eriya.
11 Bw'atyo Yeeku n'akuba n'abo abaasigala ku nnyumba ya Akabu mu Yezuleeri n'abakulu be bonna, ne baganzi be ne bakabona be okutuusa lw'ataamulekerawo n'omu eyasigala.
12 Awo n'agolokoka n'agenda n'ajja e Samaliya. Awo bwe yali ali mu kkubo ku nnyumba ey'okusaliramu ebyoya by'endiga ey'abasumba,
13 Yeeku n'asanga baganda ba Akaziya kabaka wa Yuda, n'ayogera nti Mmwe muli b'ani? Ne bamuddamu nti Tuli baganda ba Akaziya: era tuserengeta okulamusa abaana ba kabaka n'abaana ba nnamasole.
14 N'ayogera nti Mubakwate nga balamu. Ne babakwata nga balamu, ne babattira ku bunnya obw'ennyumba ey'okusaliramu ebyoya by'endiga, abasajja amakumi ana mu babiri; so teyafissaawo n'omu ku bo.
15 Awo bwe yavaayo n'asanga Yekonadabu mutabani wa Lekabu ng'ajja okumusisinkana: n'amulamusa n'amugamba nti Omutima gwo mulungi ng'omutima gwange bwe guli eri omutima gwo? Yekonadabu n'addamu nti Mulungi. Oba nga mulungi, mpa omukono gwo. N'amuwa omukono gwe; n'amulinnyisa gy'ali mu ggaali.
16 N'ayogera nti Jjangu tugende fembi olabe obuggya bwange olwa Mukama. Awo ne bamulinnyisa mu ggaali lye:
17 Awo bwe yatuuka e Samaliya n'atta bonna absigalira Akabu mu Samaliya okutuusa lwe yamuzikiriza ng'ekigambo kya Mukama bwe kyali kye yagamba Eriya.
18 Awo Yeeku n'akuŋŋaanya abantu bonna n'abagamba nti Akabu yaweerezanga Baali katono; naye Yeeku anamuweereza nnyo.
19 Kale nno muyite gye ndi bannabbi bonna aba Baali, abamusinza bonna ne bakabona be bonna; waleme okubulawo n'omu: kubanga nnina ssaddaaka enkulu gye nnaaweereza Baali; buli alibulawo taliba mulamu. Naye Yeeku yakola bw'atyo ng'asala lukwe alyoke azikirize abaasinza Baali.
20 Awo Yeeku n'ayogera nti Mutukuze okukuŋŋaana okutukuvu eri Baali. Ne bakulangira.
21 Awo Yeeku n'atuma okubunya Isiraeri yonna: abaasinza Baali bonna ne bajja n'okusigala n'etasigala muntu atajja. Ne bajja mu nnyumba ya Baali; ennyumba ya Baali n'ejjula okuva ku mulyango okutuuka ku buziizi.
22 Awo n'agamba omukulu w'ennyumba eyambalirwamu nti Fulumya ebyambalo eri bonna abasinza Baali. N'afulumya ebyambalo eri bo.
23 Yeeku ne Yekonadabu mutabani wa Lekabu ne bayingira mu nnyumba ya Baali; n'agamba abasinza Baali nti Munoonye mulabe muleme okuba muno nammwe ku baddu ba Mukama, wabula abasinza Baali bokka.
24 Awo ne bayingira okuwaayo ssaddaaka n'ebiweebwayo ebyokebwa. Era Yeeku yali ataddewo abasajja kinaana ebweru n'ayogera nti Ku basajja be nnaaleeta mu mikono gyammwe bwe kunaabulako n'omu, amuta obulamu bwe bunaaba mu kifo ky'obulamu bw'oyo.
25 Awo olwatuuka bwe yamala okuwaayo ekiweebwayo ekyokebwa, Yeeku n'agamba abambowa n'abaami nti Muyingire mubatte; waleme okufuluma n'omu. Ne babatta n'obwogi bw'ekitala: awo abambowa n'abaami ne babasuula ebweru ne bagenda mu kibuga eky'essabo lya Baali.
26 Awo ne baggya empagi ezaali mu nnyumba ya Baali ne bazookya.
27 Ne bamenyamenya empagi ya Baali ne bamenyamenya essabo lya Baali ne balifuula ekiyigo ne leero.
28 Bw'atyo Yeeku bwe yazikiriza Baali okumumalawo mu Isiraeri.
29 Era naye Yeeku teyaleka kugoberera bibi bya Yerobowaamu mutabani wa Nebati bye yayonoonyesa Isiraeri, ennyana eza zaabu ezaali mu Beseri n'ezaali mu Ddaani.
30 Mukama n'agamba Yeeku nti Kubanga okoze bulungi ng'otuukirizza ebiri mu maaso gange ebirungi, n'okola ennyumba ya Akabu nga byonna bwe biri ebyali mu mutima gwange, batabani bo bannakana kyebaliva batuula ku ntebe ya Isiraeri.
31 Naye Yeeku n'atassaayo mwoyo okutambulira mu mateeka ga Mukama Katonda wa Isiraeri n'omutima gwe gwonna; teyava mu bibi bya Yerobowaamu bye yayonoonyesa Isiraeri.
32 Mu biro ebyo Mukama n'atanula okukendeeza Isiraeri: Kazayeeri n'abakubira mu nsalo zonna eza Isiraeri;
33 okuva ku Yoludaani ebuvanjuba, ensi yonna ey'e Gireydi, Abagaadi n'Abalewubeeni n'Abamanase, okuva ku Aloweri ekiriraanye ekiwonvu kya Alunoni, Gireyaadi ne Basani.
34 Era ebikolwa ebirala byonna ebya Yeeku ne byonna bye yakola, n'amaanyi ge gonna tebyawandiikibwa mu kitabo eky'eby'omu mirembe gya bassekabaka ba Isiraeri?
35 Yeeku ne yeebakira wamu ne bajjajjaabe: ne bamuziika mu Samaliya. Yekoyakaazi mutabani we n'afuga mu kifo kye.
36 Era ebiro Yeeku bye yafugira Isiraeri mu Samaliya byali emyaka amakumi abiri mu munaana.


text:
Obulamu obw'Enjawulo (Biodiversity)
Gakuweebwa Muwanga !! Kino ky' ekibalo Katonda kye yateekawo okusobozesa obulamu ku nkulungo y’Ensi yaffe.Okusooka obulamu bwetaaga bino wansi:
(i) Ekitangaala eky’ekigero
(ii) Obulamu obw’enjawulo(Biodiversity)
(iii) Nabuzimbe eya Kaboni n’ebbugumu ery’ekigero
(iv) Amazzi
(v) Ebirungo by’emikka ebikola empewo ey’obulamu
Okukuuma obuwangaaliro bwaffe n’olwekyo kiba kitwetaagisa okukuuma omutindo gw’obutonde ogwa bino wansi:
(a) Ebiramu eby’enjawulo ebiri ku Nsi, ebimera, ensolo, n’obulamu obusirikitu obusinga obungi.
(b) Kaboni n’ekigero ky’ebbugumu ekyetaagisa ku Nsi.
(c) Amazzi agali ku Nsi
(d) Empewo esangibwa mu Nampewo ku Nsi.
Ekiwangaaliro mulamwa gwe Mulamwa Muwanga gwe yazimbye okuva mu bigambo by’Oluganda “obutonde bw’Ensi mwe tuwangaalira”. Abamu mujja kulowooza nti netumiikiriza okuzimba emiramwa gye tulina mu luganda naye ekituufu kiri nti nze nga omunoonyereza bwe nzuula obwetaavu obw’okukola ennongoosereza mu bigambo bye tukozesa sisobola kukikwatibwa nsonyi wabula ngenda mu maaso butereevu n’enkola ennongoosereza.
Mu lulimi lwonna omulamwa ogujjibwayo ekigambo ekimu guba mwangu okutegeera , okujjukira n’okunnyonnyola okusinga ogwo ogujjibwayo ebigambo ebibiri oba okusingawo. Tubadde tukozesa ebigambo “obutonde bw’ensi”(nature of the earth) okuvvuunula “environment”. Obuzibo bubadde bujja nga twetaaga okuvvuunula:
• Obuwangaaliro bw'Obutonde (the “natural” environment )
Tekikola makulu kugamba nti “obutonde bw’ensi obw’obutonde”(the natural environment) kubanga environment kiraga mbeera eyinza okuba ey’obonde oba etali ya butonde.
Okuddira ebigambo “obnutonde bw’ensi mwe tuwangaalira” n’embijjamu omulamwa gw’obuwangaaliro kigenderedde kujjawo kubuzaabuzibwa okwo era kati osobola okuvvuunula “the natural environment ” butereevu n’akagambululo “obuwangaaliro bw’obutonde”.
Kigonze nnyo , kati mu kifo ky’okugamba obutonde bw’Ensi okozesa kigambo kimu “obuwangaaliro” era n’okinnyonnyola ensibuko y’akyo nga ekiva mu bigambo by’oluganda “obutonde bw’ensi mwe tuwangaalira.


text:
Amawulire
Gwebatutte mu ssabo ng’ali mu nsonga awonye okusadaakibwa
Ivan Ssenabulya
August 22nd, 2019
Bya Abubaker Kirunda
Omusajja owemyak 45 mu district ye Luuka aliira ku nsiko oluvanyuma lwokugezaako okusadaaka muwala we owemyaka 13.
Emmanuel Bwana nga mutuuze ku kyalo Kamwirungu mu gombolola ye Bulongo kigambibwa nti yakutte muwala we okuva ku nayikondo, gyeyabadde agenze okukima amazzi, nga wali nabasajja abalala 4 nebamutwala mu ssabo e Bumanya ku musamize eyabadde nomusota.
Wabula kigambibwa nti omusamize yagobye sadaaka eno, nti yabadde tetukiridde kubanga omwana yabadde mu nsonga ze, ngakulukuta.
Maama womwana Teddy Nabirye agambye nti omusajja we, abaddenga amugamba nti ali ku lutalo lwakunoonya bugagga.


text:
3158 Views
Verse 1 Obulungi bwo obwo busonsomola Bulinga na ddagala Bw'oseka bw'oti nze ne ntagala Amaaso ne mpagala Mbeera saagala yadde akusemberera Mbeera njagala ng'otudde awo, We nkulabira Gwe babe, njagala ombiite Nkubiite naawe ofune ne fear lady Njagala onneewe Nkwewe naawe ofune ne fear, aah Chorus Njagala okimanye nti yenze akusobola Era okimanye nti yeggwe abisobola Katonda yatonda (Yatonda) Yatonda (Yatonda ggwe) Katonda yatonda (Yatonda) Yatonda ggwe Verse 2 Head, shoulders, knees and toes Buli ssaawa bimbuuza gwe My heart, my brain, my life girl Byonna byonnna bimatira ggwe Ono nno gwe mbawaanira Munnayuganda ssi na mumerika Bw'ayogera, ye tananaagira Ssente alina, ebya yala tomubuulira Onvulumula kikumi kinaana ssi bya kagaali Mu by'omukwano wankuba blow ma ma darling Onfumita buyiso omukwano gwo gwa alaali Lord have mercy Chorus Njagala okimanye nti yenze akusobola Era okimanye nti yeggwe abisobola Katonda yatonda (Yatonda) Yatonda (Yatonda ggwe) Katonda yatonda (Yatonda) Yatonda ggwe Verse 3 I want us to age like sweet wine (sweet wine) Not to die like sweetness (sweetness) No fight no fuss just sweet life, wowowo yeah Watoloka mu ggulu Ekyo ndi sure nteekawo okugulu Guno omutima mugumu Ne by'oyenda nsigala ndi wamu Naye ate onnyambanga ekyo nootakikola Ndi mukambwe ngya kubatta Sirina budde bukulimba Your love is all I need Chorus Njagala okimanye nti yenze akusobola Era okimanye nti yeggwe abisobola Katonda yatonda (Yatonda) Yatonda (Yatonda ggwe) Katonda yatonda (Yatonda) Yatonda ggwe
Advertisement
Yoola featuring Aroma | B2C Ent
3694 Views
Awo featuring David Lutalo | B2C Ent
5449 Views
Munda Awo | B2C Ent
4958 Views
Amattu Magule featuring Bebe Cool | B2C Ent
7500 Views
Freaky Love featuring Rabadaba X Weasel | B2C Ent
7471 Views
Gutujja featuring Rema Namakula | B2C Ent
26582 Views
No You No Life featuring The Ben | B2C Ent
30705 Views
Gutamiiza featuring Radio and Weasel | B2C Ent
13240 Views
Nyongera | B2C Ent
12318 Views
Sugar | Rebo Chapo
98 Views
Lindako | Maurice Kirya
350 Views
Sinza | Eddy Kenzo
1343 Views
Am Badder featuring Jowy Landa | Grenade Official
1215 Views
Njakukadiwa Nawe | Daddy Andre
1237 Views
Love Story | Ykee Benda
1231 Views
Dear Ex | Liam Voice
3801 Views
Under Wraps | Mugabi Kenneth
703 Views
Advertisement


text:
Bya Boniface Kizza
Abantu ba Kabaka mu ssaza Buddu n’okusingira ddala abo abennyigira munteekateeka y’emmwanyi terimba bogedde kunteekateeka eno gyebagambye nti ebasitudde mumbeera zaabwe n’okusingira naddala ez’okubagya mubwavu era n’ebasaba omutanda akirize ebe y’abuwaze kubuli muganda.
Bano nga bakulembeddwamu Paul Kato omutuuze kugombolola y’e Kalisizo mu disitulikiti y’e Kyotera bagamba nti entekateeka eno kasokedde etandika wano mu Buganda eyambye abantu bangi okubagya munvuba y’obwavu gyebali batubiddemu.
Bano bawabudde bannayuganda abatanaba kwettanira nteekateekeno okusitukiramu naddala bwebaba nga balina webagala okutuuka mubyenkulakulana.
Bano mungeri y’emu batubulidde okutya kwebalimu kubbeyi yemmwanyi gyebagambye nti esereba buli kadde nebasaba gavumenti eveeyo ngekiziimba tekinasamba ddagala erongoose akatale kemmwanyi bannayuganda basobole okuganyulwa mu manyi gabwe.


text:
Amawulire
Omukulu w’essomero attugibwa
Ivan Ssenabulya
August 18th, 2019
Bya Prossy Kisakye, Poliisi mu disitulikiti y’e Ntungamo etandise okunonyereza kunfa yabadde nnyini ssomero lya Rwamabondo Town School erisangibwa mu kabuga ke Rwamabondo.
Omugenzi ategerekese nga Obadiah Magara, omutuuze w’e Kamuganga mu Rwamabondo town council.
Ono yakoma okulabwako ku lwakusatu lwa sabiiti ewedde bweyava ewaka nga agenze kusaba abengandaze bagenze okudamu okumulaba nga yattibwa omulambo gwe ne gusuulibwa mu kisiko.
Okuliraana omulambo gwe basanzewo eccupa elimu obutwa.
Addumira poliisi e Ntungamo, Damiano Katwesiime ategezeza nti omulambo gwakebegyeddwa mu ddwaliro era alipoota ya basawo eraga nti magara yatugibwa butugibwa noluvanyuma abakikola ne bamusiiga obutwa ku mumwa okwagala obuzabuza enfaaye.
Katwesiime agamba nti okunonyereza kutandise okusobola okuzuula abatemu


text:
#SimbaSportsUpdates;
Uganda Police Force yefuze omuzannyo gwa tayikondo ow’abakyala n’abaamu mu mpaka za Inter-forces Games 2022 eziyindira emu Mweya Peninsula, Kasese nga kati yakawangula emiddaali 16 nga kugino 6 gya zzaabu, 5 gya ffeeza ate 5 gya kikomo.
Mu mizannyo egyazanyiddwa nga 25-September ku Uganda Wildlife Research Institute e Katwe- Kabatooro town, mu kibinja ky’abasajja Poliisi yawangudde emiddaali gya zzaabu 3, ffeeza 1 negyekikomo 4 era nabavaayo nobuwanguzi bomutendera guno olwo nebefunira omuddaali gwa Zzaabu omulala.
Uganda Prisons Service -UPS yakutte kyakubiri olwo Uganda Wildlife Authority (UWA) nekwata kyakusatu ate UPDF kyakuna.
Bbo abakyala ba Poliisi bawangudde emiddaali 3 egya zzaabu, 4 egya ffeeza n’ogumu ogwekikomo nebaddirirwa UPDF n’emiddaali 7, Prisons mu kyokusatu n’emiddaali 5 olwao abategesi aba UWA nebakoobera n’emiddaali 5.
Share.


text:
YOSEPH Mayanja amanyiddwanga Chameleon nga ono ye Ssabakunzi we kibiina kya Democratic Party DP, emirimu egyamuwebwa ekibiina kya DP agisuddewo, nasalawo okwegatta ku kibiina kya NUP ekikulemberwa omubaka Robert Kyagulanyi Sentamu, era nga kati obuufu abutunuulizza kusuuza Latif Sebaggala kaadi ya NUP ku kifo ky’obwa Loodi Meeya wa Kampala.
Ono nga kati amaze n’okujjayo empapula okuva ku kitebe kya NUP e Kamwokya agamba nti awatali kukubwa ku nsolobotto agenda kulaga omubaka Latif Ssebaggala kiki kye bayita akalulu mu Kampala, era akwate kkaadi ye kibiina kya NUP mu Kampala.
Mayanja gye buvuddeko yayanjulwa abakulu mu kibiina kya DP era nawebwa nomulimu gw’okukungira ekibiina kino obuwagizi, wabula omulimu abadde tanabaako wagutuusa ate nabuukira ekibiina kya NUP nga agamba ntoi ate kati mwayagala okuyita okufuuka Omuloodi we Kibuga Kampala.
Wabula abatunuulira ensonga bagamba nti wano wayolekedde ssi wangu nga bwakisuubira kubanga Sebaggala amaze ebbanga ddene nnyo ku lusegere lw’omukulembeze wa NUP Kyagulanyi Sentamu era nga abadde ateeka ne nsimbi mu kisinde kya People Power, okusobola okutambuza emirimu gyakyo.
Era kitegerekese nti bano era bagenda kuttunka n’eyaliko omuwabuzi w’omukulembeze we Ggwanga ku nsonga ze by’obufuzi Alhaji Nasser Ntege Ssebaggala nga ono ye Mukulu wa Latif Sebaggala, naye agamba nti tagenda kulekera muntu yenna kaadi ya NUP mu Kampala.
Enkalu era zikyali za maanyi ku ani agenda okukwatira NUP mu bifo ebyenjawulo mu Kampala okugeza nga mu kitundu kya Lubaga North, Kawempe South, Kawempe North nawalala.
Bwe yabadde ayaogerako ne bannamawulire ku lw’okubiri Mayanja yagambye nti mwetegefu okukulembera ekibuga kye Kampala nti kubanga abantu amaze okubayitamu abalabye baagala nnyo okukyusa obukulembeze.
Do you have a story in your community or an opinion to share with us: Email us at editorial@watchdoguganda.com


text:
Omumyuka owookubiri owa Katikkiro wa Buganda Owek Robert Waggwa Nsibirwa asabye abantu ba Ssabasajja okukozesa emyoleso okufuna amagezi ku bantu abalala, n’Okugaziya obutale bwebyamaguzi okweggya mu bwavu.
Owek.Waggwa abadde aggulawo omwoleso gwa CBS Pewosa mu Lubiri lwa Beene e Mengo.
Owek Nsibirwa agambye nti omwoleso gwa CBS pewosa gulimu abantu abakola business eza buli kika, buli muntu gyasobola omuyigirako okubaako eddaala eddala lyatuukako mu kwekulakulanya.
Awadde eky’okulabirako eky’okulima ebintu omuva ensimbi, omuli omuddo gw’ensolo oguleeta amata agawera.
David Balaaka nga ye ssentebe w’Olukiiko olufuzi olwa CBS Nsindikanjake, yebazizza Radio ya Ssabasajja CBS okwagazisa abantu okwenyigira mu mirimu gyenkulaakulana, nebasalawo okwanganga ebisomooza.
Ssenkulu wa Radio CBS Omuk Micheal Kawooya Mwebe agambye nti okwolesebwa kwa CBS Pewosa kwakuggya abantu mu mbeera ey’Okusabiriza, bekolere ensimbi zabwe bekulakulanye.
Saul Katumba nga ye Ssenkulu wa CBS Pewosa Nsindikanjake agambye ekyaatandisaawo radio CBS kweekusitula embeera z’abantu ezebyenfuna, nti era omulamwa guno gutambula bulungi.
Okuyingira omwooleso gwa CBS Pewosa kwa shilling 2000 eri abaana abato, songa abantu abakulu basasula 5000 ,era nga wakubaayo n’ebisanyusa.
Omwoleso gwa CBS Pewosa gutandise leero gukomekkereza ku monday nga 18 April,2022.


text:
Amawulire
E Mayuge omusajja asse munne olw’omukazi
Ivan Ssenabulya
July 29th, 2019
Bya Abubaker Kirunda
Poliisi mu district Mayuge ebakanye nomuyiggo ku musajja owemyaka 38 olwokutta munne lw’omukazi.
Wahidi Byaruhanga kigambibwa nti yakozesezza ejambiya natematema munne Paul Jakol omutuze ku kyalo Namoni mu gombolola ye Malongo e Mayuge.
Poliisi egamba nti omusajja ono abaddenga alumiriza omugenzi okuganza omukazi naye gwabadde aganza.
Omuddumizi wa poliisi mu district ye Mayuge Rogers Kapere agambye nti ono bamuyigga, asimbibwe mu kooti.


text:
Obwakabaka bwa Buganda butongozza omwoleso gwa Buganda, ogutuumiddwa Omwoleso Gaggadde Mega Expo 2022.
Omwoleso guno gwakumala ennaku 10 mu Lubiri e Mengo, okuva nga 19 okutuuka nga 28 omwezi ogujja ogwa August.
Bwabadde atongoza omwoleso guno mu Bulange e Mengo, Omumyuka ow’okubiri owa Katikkiro era omuwanika wa Buganda, Past District Governor Owek Robert Waggwa Nsibirwa, agambye nti omwoleso guno gugenda kwongera okulambika ennono za Buganda, n’okulaga obuvo n’obuddo bw’obwakabaka, n’ebintu ebirala bingi eby’ebyafaayo.
Owek Waggwa Nsibirwa, asabye abantu ba Buganda okujjumbira omwoleso, nookuleeta abaana babwe kuba gulimu ebyokuyiga ebyenjawulo n’okuyigiriza abaana empisa nennono za Buganda.
Owek David Kyewalabye Male, minister avunanyizibwa ku nnono, emibiri, eby’obulambuzi nebyokwerinda, agambye nti kisaanidde abantu ba Buganda okwetaba mu mwoleso guno, okwerabirako ku bintu nkumu byebabadde bawulira obuwulizi.
Ssenkulu Victoria Kayaga ne Benon Ntambi ssentebe w’olukiiko lwa Buganda Heritage and Tourism Board, (BHTB), nabo basabye abazadde okuleeta abaana mu mwoleso, nti kubanga babategekeddemu ebintu bingi
Lubuulwa Moses, omutandisi wa Kampuni yebivvulu eya Luba Events abateeseteese omwoleso guno, agambye nti enteekateeka egendereddemu okuwagira ensonga zobwakabaka n’okulaga ensi ebikwata ku nnono za Buganda.
Okuyingira mu mwoleso abakulu baakusasula 5000/= ate abaana abato 3000/=.
Ebitongole ebyenjawulo okuli bank z’eby’obusuubuzi, Amatendekero ne ssetendekero ez’enjawulo, ebika bya Buganda nebirala byakwolesa mu mwoleso guno.
Omwoleso Gaggadde Mega Expo 2022 guwagiddwa kampuni okuli CBS , BBS, Buganda land Board, Centenary Bank, Sadolin paints, Sany, Highmark Uganda nabalala.
Bisakiddwa: Ddungu Davis


text:
Bya Elisa Nicholas Ssekitende
Ssentebe wa Ggombolola y’e Mitete mu district y’e Ssembabule Ssenyonga Baker Byayi, asazeewo kwewanika waggulu kubimotoka ebirima enguudo n’okuwondera abo abazikola, okulaba nti bakolera abantu omulimu ogwetaagisa.
Baker Byayi Tumusanze ku Nguudo okuli oluva e Manyama okudda e Kalububbu ne Kibengo okwolekera Kinoni mu Lwengo, natutegeeza nga bwasazeewo okulima enguudo eziri mu byalo byonna 46 ezikola ggombolola eno, okwanguyiza abantu entambula n’okutambuza ebirime byaabwe okubituusa mu butale.
Wabula ono alaze obwennyamivu olwa Gavumenti obutabalowoozako olwa Ggombolola zeyatondawo nga teziwa nsimbi, n’akawanggamula nti ku nsimbi ezisoba mu bukadde 100 bwasuubira okukozesa mukulima enguudo za Ggombolola, bazesonda mu batuuze n’okusabiriza mu bantu ab’omutima omulungi, nga district yabawadde Byuma byokka amafuta beesonda meesonde okubitambuza.


text:
Bya Boniface Kizza
Munna kibiina kya National unity platform Vicent Luswata ono nga yeyabadde avuganya kukifo ky’obwa guild pulezidenti kutendekero lya Muteesa Royal University ettabi erye Masaka asazeewo addukire mu kooti emutaase okununula obuwanguzi bwe bw’agamba nti bwamunyagiddwako mu nna NRM Kiweewa Joel.
Vicent Luswata agamba nti vvulugu eyetobese mukalulu kano tamulabangako nga muno mulimu akakiiko k’ebyokulonda obutetengerera nga kakola emirimo gyako n’ekatuuka n’okukakibwa okukiriza abatali kunkalala z’abalonzi nabwo okwetaba mukulonda,amagye okwenyigira obuterevu mukalulu negatandika n’okutiisatiisa abalonzi saako okuwaliriza abayizi abatatekeddwa kulonda nabo okulagibwa n’ebalonda nga kwotadde n’emmotoka ezitamannyiddwa w’ezaava okugenda ku campus n’ezitandika okugaba omusimbi.
Ono ayongeddeko n’avvumirira eky’abatwala university eno okufuuka kyesirikidde bino byonna nga bigenda maaso nebatavaayo kukola kuwabula eri akakiiko k’ebyokulonda ku University.
Mungeri yemu, Vicent agamba nti mukaseera kano afuna amasimu agamutiisatiisa okuva munsonga zino kyagamba nti tamanyi kigendederwa kyabakubi ba masimu ate nga bagamba nti akalulu bakawangula mubutuufu.
Akalulu kano akafuuse kagumba wegoge kakubwa kunkomerero y’assabbiti gy’etukubye emabega nga kakomekereza munna National Resistance Movement Kiweewa Joel awangudde nobululu 90 kupasentegi 56.6% olwo munne Vicent Luswata owa Nup n’afuna obululu 69 n’epasentegi ya 43.7%.


text:
Amawulire
Kamera baagala kuziwera mu kooti
Ivan Ssenabulya
August 8th, 2019
Bya Juliet Nalwoga
Essiga eddamuzi bavuddeyo n’ekiteeso mwebaglira okuwera kamera mu kooti.
Bino byebigoberedde ebyali mu kooti ya Buganda Road jolyabalamu, abantu bwebakuba omulamuzi Gladys Kamasanyu akacupa bweyali asala omusango gwa Dr Stellah Nyanzi.
Kati ssabalamuzi we gwanga Bart Katureebe agambye nti baazudde nga nebanamateeka bevudde ekiralala, kati anbwoza kunyumisa eri banamawulira mu maaso ga kamera ssi kumatiza na kunyonyola amateeka kyegagamba.
Bino abyogeredde mu lukungaana lwabanamateeka nabalamuzi, olutudde wano mu Kampala.
Wabula yye presidenti wabanamateeka wansi wa Uganda Law society Simon Peter Kinobe asabye banamateeka okukoleranga emirmu gyabwe mu bukugu.


text:
Omuzannyi wa ttiimu y’eggwanga ey’omuzannyo gw’okubaka eya She Cranes, Peace Proscovia, aweereddwa engule y’omuzannyi esinze okuteeba goolo ennyingi mu liigi ya babinywera eya Bungereza eya Vitality Super League, eya Gilbert Golden Shot Award.
Peace Proscovia era nga ye captain wa She Cranes omupiira ogw’ensimbi agucangira mu club ya Surrey Storms.
Okutuuka ku kkula lino ateebye goolo 853 okuva mu mizannyo 20.
Omugatte mu katimba akasuseemu emipiira 906, nateebako goolo 853 bye bitundu 94.15%.
Mungeri yeemu munayuganda omulala Mary Nuba owa club Loughborough Lightning, naye amalidde mu bifo 5 ebisooka mu basinze okuteeba goolo ennyingi.
Mu mipiira 13 Maru Nuba ateebye goolo 564, okuva mu mipiira 629 gyakasuze mu goolo, bye bitundu 89.67%.
Guno mulundi gwakubiri ogw’omudiri𝝶anwa nga bannauganda bawangula engule eno, nga Mary Nuba yagiwangula omwaka oguwedde 2021, yateeba goolo 849.
Peace Proscovia era alondeddwa ku ttiimu yabazannyi 7 abasinze okukola obulungi mu liigi ya Vitality Super League.
Abazannyi bombi Peace Proscovia ne Mary Nuba bayitiddwa ku ttiimu y’eggwanga eya She Cranes eyetegekera empaka za Commonwealth Games ezigenda okubeera e Birmingham Bungereza, omwezi ogujja ogw’omusanvu omwaka guno.
Bisakiddwa: Issah Kimbugwe


text:
Obwakabaka bwa Buganda busaasidde aba Teso olw’okufiirwa Omukulembeze waabwe ow’ennono Papa Emorimor Iteso, Augustine Osuban Lemukol eyavudde mu bulamu bwensi Ssabbiiti ewedde.
Kulw’obwakabaka bwa Buganda obubaka obwokusaasira busomeddwa Omukubiriza w’olukiiko lwa Buganda Oweek Patrick Luwaga Mugumbule mu kitambiro ky’emmisa eky’okusabira omugenzi ekibadde ku kiggwa kyabajulizi e Namugongo.
Katikkiro asinzidde mu bubaka buno naagamba nti omugenzi Osuban ajjukirwa nnyo mu kulwanirira okuzzaawo enkolagana n’obumu mu bantu be Teso ekintu ffenna kyetwenyumirizaamu. Era yalwanirira nnyo okulaba nga obukulembeze bw’ennono bubeera busaale mu nkulaakulana yeggwanga.
Ekitambiro kyemmisa kikulembeddwamu musinyooli Charkes Kasibante nga kwetabiddwako abakulembeze mu bukulembeze bwennono, bannabyabufuzi n’abantu abalala ssekinnoomu.
Share.


text:
Bya Elisa Nicholas Ssekitende
Kkooti e Masaka etaddewo olunaku lwa 31 omwezi guno, okuddamu okuwulira okusaba kw’obwakabaka, okuyimiriza emirimu egyigenda mu maaso okukolebwa ku Ttaka lya Kabaka erya Ggombolola Ssabawaali Mijwala, e Mawogola mu district y’e Ssembabule.
Gyebuvuddeko, Kkooti y’emu eno yakkiriza abantu ab’enjawulo okuli Minisita omubeezi Anifah Kawooya, eyali Ssentebe Elly Muhumuza, Benon Burola, Samuel Mushabe n’abalala okukozesa ettaka eryo, bwebagyitegeeza nti baalifuna mu Butuufu era balinako ebiwandiiko.
Obwakabaka bwawakanya ensalawo ya Kkooti eno era nebuwaayo okujulira kwaabwo, kkooti kwekkirizza okuwulira. Omwami wa Kabaka atwala Mawogola Muteesa Muhammed Sserwadda, atugambye nti balina essuubi okufuna obuwanguzi, era tebasobola kuterebuka wadde omulundi n’ogumu okutaasa ekitiibwa kya Kabaka waabwe.


text:
Bya Joan Nansereko
Munayuganda awangalira mu ggwanga Lya South Africa, er nga ono watutumu bwekituuka ku Nsonga z’okukyakala n’okusasanya, Zari Hassan, avuddeyo nalangira bannayunga obwavu.
Zari bino yabyogedde nga ayita kumukutu gwe ogwa Snapchat, oluvanyuma lw’abamu kubagoberezi be okumufuula ekisekererwa n’okumulangira nti yaggwako kumulembe.
Embeera ey’okusika omuguwa yabaluseewo oluvanyuma lwabadugize obutalabikako mu kivulu ekyabadde kitegekeddwa ku pearl of Africa hotel era nga Zari yeyabadde omwanjuzi.
“Buli mbwa keyasamile nze. Events flop bulijjo. There is nothing new. Nasasuddwa, the planners didn’t do their job. Eyakusinze asigala akusinze. Abamu you brushed with salt this morning. Nekyokulya tomanyi wekinava. Naye mwasama bwasami” Zari bweyagambye
Oluvanyuma yavuddeyo nategeeza nti abategesi b’omukolo tebakola kulanga era yesnonga lwaki abadigize tebalabiseeko.


text:
Omulamuzi wa kkooti ya Buganda Road Gladys Kamasanyu agobye omusango ogubadde guvunaanibwa omubaka wa Kawempe North Muhammad Ssegiriinya ogw’okukuma omuliro mu bantu.
Agambye nti oludda oluwaabi lwalemererwa okuleeta obujulizi.
Oludda oluwaabi lubadde lulimiriza Sseggirinya nti mwezi gwa March 2021 yasangibwa mu kibuga Kampala wakati ng’akutte ebipande ebikuma omuliro mu bantu bekalakaase, olw’abawagizi ba NUP abaakwatibwa mu kalulu ka bonna akaaliwo mu January 2021.
Ssegirinya kati asigadde awerenemba n’emisango gy’obutujju n’ettemu egyekuusa ku kitta bantu abasoba mu 30 mu bitundu bye Masaka ne Lwengo.
Avunaanibwa ne mubaka munne owa Makindye West Allan Ssewannyana n’abantu abalala bataano.


text:
Amawulire
Abaali abakozi ba MTN nate gubasinze
Ivan Ssenabulya
September 10th, 2019
Bya Ruth Anderah
Abaali abakozi mu kampuni ya MTN-Uganda 6 nate bawanguddwa omusango gwokujulira mwebabadde bawakanyiriza ekyokubansingisa omusango.
Nga 28 mu April womwaka gwa 2015, omulamuzi wa kooti enkulu Paul Mugamba yasingisa abantu bano emisango gyobufere, bwebabbanga ssente zaba kasitooma eziri mu buwumbi 3 okuva ku accounta za Mobile.
Abavunanwa kuliko Edirisa Serunkuma, Edgar Matovu, Joseph Magombe, Peter Ayebare, Danny Segujja ne Irene Kauma nga baweebwa ebibonerzo byakusbwa myaka 7 emyaka 9 olwokwekobaana okubulankanya ssente zabantu.
Wabula baddukira mu kooti ejjulirwamu, naye abalamuzi ababadde bakulembeddwamu omulamuzi Elizabeth Musoke bakanyizza nti obujulizi bwebaleese tebumatiza okukyusa ennamula ya kooti enkulu.
Oludda oluwaabi lugamba nti bano batulaanga nobufofo, mungeri yokwekobaana okusobola okuzza emisango gino.


text:
Ng’entambula ey’olukale eddamu olunaku lw’enkya, emotoka ezo zokka ezewandiisizza zezigenda okukirizibwa okuddamu okukola. Bino byebyavudde mu lukiiko olwatudde olunaku lw’eggulo nga lwetabiddwamu Minisita w’ebyentambula n’enguudo Edward Katumba Wamala, Baminisita ba Kampala, Minisita w’ebyokwerinda Elly Tumwine wamu n’abakungu okuva mu kitongole kya Kampala Capital City Authority – KCCA kwogatta n’Abakulembeze babagoba ba Taxi nga lwabadde wali ku offiisi ya Ssaabaminisita.
Okuwandiisa Taxi kukyagenda mu maaso wali ku ssomero lya Kitante Primary School ne Old Kampala Secondary School webagabira ennamba z’enguudo wamu langi okusobola okuzaawula.
Ye Minisita wa Kampala n’emiriraano, Betty Amongi yategeezezza nga Taxi bwezirina okuwandiisibwa wamu n’ebibiina ebizitwala era nti wakubaawo n’ebifo ebyeyawulidde booda booda wezirina okusimba era n’enguudo mwezirina okuyita.
Yo KCCA yategeezezza nga bwewagenda okubeerawo ebitundu nga Booda booda tezikirizibwayo okuleka ezo zokka ezitwalayo ebitereke era nga zirina okuwandiisibwa ne Minisitule y’ebyentambula Minisita Amongi bweyagambye.


text:
Amawulire
Simon Mulongo bamugobye e Somalia
Ivan Ssenabulya
November 5th, 2021
Bya Musasi Waffe
Gavumenti ya Somalia egobye omumyuka wakulira AMISSOM, munna-Uganda Simon Mulongo era baamuwadde wiiki emu okuva mu gwanga eryo.
Okusinziira ku kiwandiiko ekyafulumiziddwa minisita wa Somalia owensonga ze bweru wegwanga Mulongo baazudde nti ssi muntu mulungi gyebali era atekedwa okwamuka egwanga lyabwe.
Agambye nti takyasoboka, kubereka naye mu Somalia olwebikolwa bye, kigambibwa byabadde yetabamu ate okugotanya emirimu gya AMISOM egyebyokwerinda.
Wabula Simon Mulongo ategezezza banaffe aba Daily Monitor nti talina kikyamu kyeyakoze, era okumugoba kimwewunyiszza.
Kati ebisngawo ku butakanya biuno, ziri mu Daily monitor wolwaleero.


text:
Bya Boniface Kizza Masaka
Abakulu bobusiramu okwetolola ebbendobendo ly’e Masaka mukaseera kano bali kubunkenke obutagambika olwokubuzibwawo kwabamu kubannabwe munno nga mwemuli nabakulembeze.
Ensonda ezitali zimu mukibuga Masaka zitutegezezza nga bwewaliwo abasiraamu basatu abakakwatibwa mussabiiti emu kuno nga kuliko ne seeka mulamba era nga bano bakwatibwa abantu abajjira mumotoka ezakazibwako zi Drone nga bali mungoye ezabulijjo.
Abamu betutegeddeko abakakwatibwa kuliko Hajji Hakim Katumba, Sheikh Abdul Rahid Ndugga nomulala atanamanyika mannya nga neyasembyeyo okukwatibwa yajjiddwa ku shell yamafuta gagagadde emannyiddwanga Buddu shell wano mukibuga Masaka.
Mukwogerako namyuka omubaka wa pulezidenti mukibuga Masaka Ahmmad Kateregga Musaazi akakasizza nga bwebali mubikwekweto bya Operation SHUJA nga emu kukawefube wokufunza abayekera ba ADF e Congo ngabamu kubbo badduseeyo nebettanira ebitundu bya Uganda ebitaki bimu. Era nalabula nabalala abakyekwese okugenda okweyanjula ku office za gavumenti ezimannyiddwa nga tebanakwatibwa.
Ono mungeri yemu ayongeddeko nga kino ekikolebwa bwekitali kyakuyigannya basiramu wabula okutebenkeza emirembe muggwanga, nawa namagezi abemulugunya bonna okutuusa okwemulugunya kwabwe eri omuddumizi wamagye e Kasijagirwa e Masaka.


text:
Abasawo abali mu kutendekebwa batadde wansi ebikola nga entabwe evudde ku butasasulwa musaala kati ebbanga lya myezi 2. Bano nga bakulembeddwamu Ssentebe waabwe Ronald Mutebi bagamba sibakuddamu kukwata ku mulwadde yenna okutuusa nga basasuddwa ssente zebabanja.
Wabula akulira eby’amawulire mu Ministry of Health- Uganda, Emmanuel Ainebyona ategeezezza nti okutandika n’olwaleero bano bagenda kutandika okufuna ssente zaabwe nga tewali nsonga ebeediimisa wakati nga Eggwanga likyalwanagana n’ekirwadde kya Ebola.
Share.


text:
Uganda Police Force yakutte aba famire ababadde basengula ebisigalira byabafu okubajja ku kiggya ekimu babatwale awalala.
Obadde okimanyi nti kino kimenya mateeka singa okukola nga tolina lukusa lwa Kkooti. Ovunaanibwa mu mbuga z’amateeka omusango gw’okutataganya eddembe ly’abafu.
Ndi mugezi, nga mubuulire!
Photo Credit: Sudhir Byaruhanga
Okusengula ebiggya nga tolina lukusa okuva mu kkooti kimenya mateeka
Uganda Police Force yakutte aba famire ababadde basengula ebisigalira byabafu okubajja ku kiggya ekimu babatwale awalala.


text:
Ministry of Health- Uganda evuddeyo netegeeza nga abantu abalala 7 bwebazuuliddwa n’obulwadde bwa #COVID-19 mu Yuganda. Abakazuulibwa n’obulwadde buno mu Yuganda baweze #COVID19UG bali 770.
2 ku bano ba Ddereeva baloole okuva Elegu ne Malaba, 5 ku bano basisinkanako abalwadde nga 3 ku bano b’e Kyotera, 2 b’e Amuru.
Samples ezakebereddwa zaabadde 2935. Ba Ddereeva ba Loole 12 abatali Bannansi baziddwa mu nsi zaabwe oluvannyuma lw’okuzuulibwa n’obulwadde buno. Abakawona kati baweze 578.
Abantu abalala 7 bazuuliddwa ne COVID-19 mu Yuganda
Ministry of Health- Uganda evuddeyo netegeeza nga abantu abalala 7 bwebazuuliddwa n’obulwadde bwa #COVID-19 mu Yuganda. Abakazuulibwa n’obulwadde buno mu Yuganda baweze #COVID19UG bali 770.


text:
Bya Ddungu Davis
Abadde sipiika wa parliament ya Uganda Jacob L’okori Oulanyah aziikiddwa ku kyalo Ajuri mu gombolola ye Lalogi mu district ye Omoro.
Oulanyah aziikiddwa oluvannyuma lw’ennaku 20 okuva lweyafiira mu kibuga Seattle ekya United States of America gyeyali atwaliddwa okujanjabibwa.
Aziikiddwa mu bitiibwa by’eggwanga ebijjuvu,wakati mu mizira,amazina g’obuwangwa n’ebiwoobe.
President Museveni yasalawo okusiima Jacob Oulanyah ng’aziikibwa mu bitiibwa by’abazira b’eggwanga,olw’obuweereza bwe obubadde obwenjawulo eri eggwanga.
Bamukubidde emizinga 17 wadde tabadde era tawerezangako mu maggye oba mu bitongole by’okwerinda.
Ssanduuko omubadde omubiri gwa Jacob Oulanyah ebadde ezingiddwamu bendera y’eggwanga, wabula bwebadde essibwa mu ntaana, bendera negibwako.
Wabaddewo abazinyi ababadde bazina amazina ag’obuwangwa agayitibwa Bwola dance, okujaguza obulamu bwa Jacob Oulanyah, era bagazinye ku mikolo gyonna okuva lweyakomezebwawo.
Abazinyi babadde bakutte amafumu, engabo, n’amaliba g’ensolo zomunsiko, nga kitegerekese nti kino kigendereddemu okulaga nti Jacob Oulanyah abadde muzira.
Bannakibiina ky’abavuzi ba pikipiki ennene aba Bikers’ association omugenzi mweyali memba bamusiimye mu ngeri eyenjawulo nga bamutaddeko ekikofiira kyebambala ku mutwe okwerinda akabenje.
Mu ngeri yeemu ab’olugamda lw’omugenzi Jacob Oulanyah, bategezezza nti bakukola emikolo egyennono gyonna,okusiibula obulungi mutabani wabwe mu kitiibwa olwebyo byakoze mu kitundu kya Acholi n’obukiika kkono bw’eggwanga ebijjuvu.
Omukulembeze w’eggwanga Gen Yoweri Kaguta Tibuhaburwa Museveni, mu bubaka bwatisse omumyukawe Maj Rtd. Jessica Alupo, ku mikolo gyokusiibula Oulanyah, yeyamye okwongera okukwasizaako famire y’omungenzi naddala abaana.
President Museveni akubagizza taata wa Jacob Oulanyah, n’obukadde bwa shilling 50 okweralibirira naabenganda, ate abaana b’omugenzi bawereddwa amabugo gabukadde 20 era bonna ssente zibakwasiddwa Rtd. Maj. Jessica Alupo.
Emikolo egyokusabira n’okusiibula Jacob Lokori Oulanyah, jisanyaladdemu okumala akabanga,kibuyaga bwatikuddewo weema,omubadde muteereddwa ssanduuko.
Muzeeyi Nathan Lokori ategezezza abakungubazi,nti mutabani we Jacob Oulanyah yamubuulirako nti yali yawebwa obutwa nti era bagenda okumutwala ebweru w’eggwanga ng’aweddeyo era kyali kizibu okuwona.
Mzee Nathan Lokori mungeri yeemu asabye ssabalamuzi wa Uganda His Lordship Owiny Dollo, okumukwasizaako okutaasa emmaali ya mutabaniwe , abatamanya ngamba abeesomye okujitwala.
Obubaka bwa Muzeeyi Nathan Lokori bubadde buvvuunulwa president wa DP Nobert Mao.
Ku lulwe, Nobert Mao, agambye nti kano keekadde ensi okumanya amazima nokwogera amazima, mu kifo kyokuziyira mu kimugunyu.
Ssaabalamuzi wa Uganda Owinyi Dollo, agambye nti omugenzi okufakwe yakumanya omwezi mulamba emabega n’akimanya nti yali asemberedde okufa kwe, kyokka nti abadde musajja muvumu era omulwanyi ku nsonga eno.
Sipiika wa parliament omuggya Anita Annet Among, agambye nti wakwetikka obuvunanyizibwa obumu mu busobozibwe, okuyambako okutuukiriza ebimu ku bintu Jacob Oulanyah byabadde akwatibwako.
Mu kusooka wabaddewo okusaba okwokusiima emirimu gy’omugenzi nebyo byakoledde ebendobendo ly’obukiika kkono bwa Uganda.
Okusaba kukulembeddwamu ekkanisa ya Uganda, ng’eyaliko ssaabalabirizi wekkanisa ya Uganda eyawummula, Emeritus Luke Orombi, ne ssabalabirizi wa Uganda the most Rev. Dr. Samuel Steven Kazimba Mugalu bebakulembeddemu okusinza n’okubuulira.
Obwakabaka bwa Buganda bukiikiriddwa sipiika w’olukiiko lwa Buganda Owek. Patrick Luwaga Mugumbule ne minister w’abavubuka nebyemizannyo Owek. Henry Moses Ssekabembe Kiberu bebatutte obubaka obw’okusaasira.
Abantu abenjawulo n’ebitongole bawaddeyo obubaka obusaasira.


text:
Amawulire
Abantu 7 bebakafiira mu kabenje K’eNakasongola
Ivan Ssenabulya
September 11th, 2019
Bya Ritah Kemigisa ne Juliet Nalwoga
Omuwendo gw’abantu abafiridde ku kabenje akagudde mu district ye Nakasongola, gulinnye okuva ku bantu 5 okutuuka ku bantu 7.
Abantu 5 bebafiriddewo mbulaga mu kabenje kano, atenga tutegezeddwa nti waliwo nabalala 2 abafiridde mu ddwaliro.
Omwogezi wa poliisi yebidduka Charles Sebabulinde agambye nti akabenje kano kabaddemu bus etomereganye ne mmotoka endala ennettissi, nga kagudde ku luguudooluva e Kampala okudda e Kampala.
Abalumiziddwa bali mu malwaliro okuli erya Nakasongola ne Lacor gyebafunira obujanjabi.
Akabenje kano poliisi ekatadde ku kuvugisa kimama.
Mungeri yeemu abasirikale ba poliisi yoku nguudo mu kitundu kya Kampala nemiriraano, babazizaayo okubbanagula ku nkola yemirmu gyabwe.
Kino kidiridde obubenje okweyongera ku nguudo, nemufiramu nabantu abawera, mu kabnga akayise.
Okusinga essira balitadde kungeri y’okutasaamu abantu, n’okuwa obujanjabi obusooka, ng’entekateeka eyawomeddwamu omutwe aba Redcross.
Omuddumizi wa poliisi y’ebidduka mu Kampala n’emiriraano Normam Musinga agambye nti obubenje obumu era obubaawo bubeera busobokera ddala okwewalika.
Omusomo guno gwa lunnaku lumu, nga guli ku ttendekero e Kololo.


text:
OLUVANYUMA lwe ntekateeka y’okulonda munda mu kibiina kya NRM okufulumizibwa, ebibalo ku bwa Ssentebe bwa Disitulikiti ye Mukono byongedde okukyuka, Haji Haruna Semakula bwavuddeyo ne yeesogga olw’okaano mu ngeri eyewunyisizza banne ababadde balulimu.
Haji Semakula ono azaalibwa mu gombolola ye Mpatta era nga mu kiseera kino ye mumyuka wa Ssentebe we kibiina kya NRM mu Mukono.
Gye buvuddeko Semakula abadde avuganya ku kifo ky’obwaSsentebe bwa NRM ekilabika nga tekigenda kulondebwa, oluvanyuma lwa abakulu mu NRM okulemererwa okulambika okulonda kwo bukiiko obukulembera ekibiina obuggya mu Ggwanga lyonna.
Kati kino kyeraze lwatu nti obukiiko obukadde obubadde bwalondebwa emyaka 5 emabega tebugenda kukwatibwako era bwalekeddwa obuyinza bwonna okuddukanya emirimu gye kibiina.
Okujja kwa Haji Semakula kwewunyisizza bannaMukono kubanga yoomu ku bantu ababadde batalowozebwako mu kiseera kino kubanga buli muntu abadde amanyi nti avuganya ntebbe ya NRM.
Ensonda ziraze nti Semakula yasabiddwa abataka mu mukono okujja okwesimbawo mu lukiiko olwatudde ku lw’okutaano mu kifo ekitanategerekeka nga naye yennyini teyalubaddemu wabula yakubiddwa bukubibwa ssimu, nga bamugamba nti kuluno baagala omuntu anatwala Mukono mu maaso, saako ne nkulakulana ey’omuggundu.
Semakula bwe yatuukiriddwa ku nsonga zino yagambye nti tagenda kujeemera kiragiro kya bannaMukono bwe baba basazeewo abakulembere, nagamba nti atambudde Mukono yonna okugimalako wakati mu kunoonya akalulu k’obwa Ssentebe bwa NRM, kyagamba nti kimuwadde ekifaananyi butya Mukono bwafanana nabantu abamulimu kye baagala.
“Tewali kulonzalonza ekifo ngenda kukivuganya kubanga eby’etaagisa byonna mbilina era n’okweteekateka okwanganga be ngenda okuvuganya nabo nkumaze, ekiddirira kati kutegeeza bawagizi bange nti nkyusizza nabo balumbe buli nsonda yonna eya Mukono tukungaanye obuwagizi obunatuwanguza” Semakula bwe yategezezza.
Mu kiseera kino olw’okaano mulimu Ssentebe aliko kati Andrew Ssenyonga, Jonathan Mawanda saako ne Rev. Peter Bakaluba Mukasa mu kiseera kino ali ku kaadi ya DP ne People Power.
Kino era kigenda kukyusa akamyufu ke kibiina kya NRM kubanga ku luli mubaddemu abantu 2 bokka Senyonga ne Mawanda kati kitegeeza nti kweyunzeko ow’okusatu nga ye Semakula.
Abamu ku bannaMukono be twogeddeko nabo balaze essuubi mu Haji Semakula nga bagamba nti musajja agenda okuteekawo okuvuganya okwamaanyi mu kulonda okubindabinda naddala mu kibiinakya NRM.
Semakula musajja musuubuzi era ye Senkulu wa kkampuni ekola amazzi eya Hill Water.
Do you have a story in your community or an opinion to share with us: Email us at editorial@watchdoguganda.com


text:
Amawulire
Omusango gwa Ssegirinya ne Ssewanyana teguwuliddwa
Ivan Ssenabulya
September 1st, 2022
Bya Ruth Anderah,
Okuwulira okusooka nga emisango gy’obutemu n’obutujju evinunanibwa Omubaka wa Kawempe North, Muhammad Ssgerinya ne munne owa Makindye West Allan Ssewanyana teginawulirwa mu butongole kuyimiridde.
Kino kiddiridde omulamuzi Elizabeth Alividza okukyusibwa gyebuvuddeko okumutwala mu kitongole ekivunaanyizibwa ku by’ettaka ekya Kkooti Enkulu.
Omusango guno gubadde gwa kujja leero mu kkooti eya International Crimes Division mu kkooti enkulu okwongera okuwulira obujulizi obulala kyokka nga tekisobose olwobutabaawo mulamuzi.
Bannamateeka b’abavunanibwa wamu n’omuwaabi wa gavumenti Richard Birivumbuka basisinkanye amyuka omuwandiisi wa Beatrice Atingu ayongezzaayo mu butongole okuwulira omusango guno okutuusa nga bafunye omulamuzi omuggya


text:
Abakambwe bano bus ya Link namba UBG 423 G bagiyimirizza mu kitoogo kya Mpamujugu ng’eyingira ekibuga Mityana ku ssaawa munaana ezeekiro ebadde eva Bundibugyo.
Ayogerera police mu bendobendo lya Wamala Racheal Kawala agambye nti abasaabaze ababadde mu bus eno bakoze sitatimenti ku police y’e Mityana, nebategeeza nti abazigu babadde 10 nga balina emmundu,ennyondo n’emiggo.
Mu bbanga lya mwezi gumu gwokka kampuni ya Link Bus efunye ebizibu ebiwerako.
Waliwo Bus ebadde yakafuna akabenje omwafiira abantu 20 mu bitundu bye Fort Portal, Bus endala nekwata omuliro e Wakaliga Nateete, saako neeno ababbi b’e mmundu gyebanyaguludde.


text:
Amawulire
Poliisi ekuzizza Cheptegei nabaddusi abalala
Ivan Ssenabulya
September 21st, 2021
Bya Juliet Nalwooga
Ssabapoliisi wegwanga Martins Okoth Ochola akuzizza absirikale ba poliisi, abaddusi abetaba mu mpaka za 2020 Tokyo athletes.
Kuno kuliko Inspector of Police (IP), Joshua Cheptegei nomutendesi we IP Benjamin Njia abakuzizza okudda ku daala lya Assistant Superintendent of Police (ASP).
Abalala Chemutai Peruth amukuzizzza okudda ku ddaala lya Inspector of Police, Chelangat Mercyline okuva ku Assistant Inspector of Police okudda ku Inspector of Police, Chemutai Immaculate okuva ku daala lya Corporal okudda ku Sergeant ne Shida Renny okuva ku Police Constable okudda ku Corporal.
Okusinziira ku mwogezi wa poliisi mu gwanga Fred Enanga, bagenda kuweebwa amabaluwa nokubambaza enyota, omukolo ogujja okubeera ku kitebbe kya poliisi e Naguru.
Ssabapoliisi era asambazze amawulire agabadde gayitingana nti waliwo omuwaatwa ogwamanyi mu mirimu gya poliisi.
Kino kyadirirra okufa kweyali amyuka Ssabapoliisi Lt Gen Paul Lokech wabulanga ekifo ekyo tekijjuzibwanga.
Mu bubaka obwasomeddwa omwogezi wa poliisi Fred Enanga, Ochola yagambye nti emirimu gitambula kinawadda.
Lokech kinajjukirwa nti yafa ekirwadde kyokutuyira kwomusaayi nga 21 August.


text:
Omumyuuka w’omwogezi wa Uganda Police Force owa Kampala Metropolitan Police ASP Luke Owoyesigyire avuddeyo nategeeza nga Poliisi ya Kira Division bwetandise okunoonyereza ku kuwambibwa wamu n’obubbi obweryanyi obwakoleddwa ku lwokuna nga 29-09-2022 ku ssaawa nga kumineemu ezolweggulo mu Kireka Zone, Namugongo Parish, Kira municipality, mu Disitulikiti y’e Wakiso.
Kigambibwa nti Rafik Khan 36, nga Munnansi wa Pakistani omutuuze w’e Kiwatule-Nakawa, yayimiriziddwa ekibinja kyabantu nga 2 ku bano babadde babagalidde emigemerawala ekika kya SMG nga babambadde ebyambalo byamaggye ate abalala nga bali mu ngoye zabulijjo.
Ono yagiddwa mu muto gwa ddereeva mu motoka ye ekika kya Probox nnamba UBM 877B nebamupakira emabega n’oluvannyuma nebeggyawo nga bakozesa oluguudo lwa Northern By-Pass.
Abatamanyaŋŋamba bano abatanategeerekeka oluvannyuma Khan bamusudde ku kyalo Kaasangalabi ku luguudo lwa Kayunga – Mukono.
Poliisi egamba nti emuggyeeko sitaatimenti nategeeza nga bwebamubbyeeko ddoola 300, eza Yuganda emitwalo 70 wamu n’essimu bbiri ekika kya Samsung.
Poliisi egamba nti ezzeeyo mu kifo nekizuula nti bano bagidde mu motoka ekika kya Toyota Fielder nebayimirira okulinda Khan. Poliisi egamba nti etandise okulondoola emotoka zino ngekozesa kkamera enkettabikolwa okuzuula emotoka eno Fielder yatambudde etya era yani.
Share.


text:
Omwogezi w’Eggye lya UPDF Brig. Gen. Flavia Byekwaso avuddeyo nasambajja ebibadde bitambuzibwa ku Social Media ku Vice Chancellor wa Victoria University Kampala Uganda Dr Lawrence Muganga nti yawambiddwa. Brig. Byekwaso agamba nti ono tanawambibwa wabula yakwatiddwa bitongole byabyakwerinda kubikwatagana nokulwa mu Ggwanga nga ebiwandiiko bye byaggwako wamu n’okwenyigira mukusomola ebyama by’eggwanga wamu n’okulibega. Ategeezezza nti okunoonyereza kutandise.
Akatambi akakwatiddwa ku ssimu kalaga ebyabaddewo ettuntu lyaleero ku Victoria University Vice Chancellor Dr Lawrence Muganga ayambadde essaati enjeru nga ateekebwa mu motoka ekika kya Drone, ono akwatiddwa abebyokwerinda ababadde mu ngoye ezabulijjo.


text:
Ababaka abava mu Acholi abegattira mu kabondo kabwe aka Acholi Parliamentary Caucus bawanze eddusu ku minister w’ebigwa tebirize n’ebibamba Hilary Baroka Onek, okwesimbawo ku kifo kya sipiika.
Ensisinkano yababaka bano etudde mu offiisi ya ssaabaminisita, nebalonda Baroka Hilary Onek okuvuganya ku kifo kya sipiika, Catherine Lamwaka omubaka omukyala owa district ye Omoro Oulanya gyabadde ava,nomubaka omukyala owa district ye Kitgum Lilian Abel bbo beesimbe ku kifo ky’omumyuuka wa sipiika.
Omubaka wa Kilak South Gilbert Oulanya agambye nti ng’ababaka ba Acholi, basinzidiise ne ttiimu yababaka ekulembeddwamu ssentebbe wakabondo kano era omubaka wa Kilak North Anthony Akol, egende esisinkane president Museven mu makaage Entebbe, okumutegeeza ku bantu abao.
Ababaka bano okuva mu Acholi ssi basanyufu yadde, nengeri kampeyini zokuvuganya ku kifo kya sipiika gyezikwatiddwako, bagambye nti okufa kwa Oulanya Jacob, abamu ku bantu abavuganya ku kifo kino bagulabye ng’omuddido ekibaleetera ebibuuzo enkumo byebatanafuna ko kwanukulwa
Bagala president Museveni okulagira okulonda kwa sipiika kusooke kuyimirire, ssabalamuzi w’eggwanga agira akubiriza parliement okutuusa nga Jacob Oulanya aziikiddwa olwo kakuyege wokujjuza ekifo kye atandiike.
Mu ngeri y’emu bannaNRM abasoba mu munaana bebakaggyayo empapula okuvuganya ku bwa sipiika.
Kuliko amyuka sipiika Anita Among,amyuka ssaabawolereza wa gavumenti Jackson Kafuuzi ,omubaka wa Arua City Jackson Atima , Sarah Opendi omubaka omukyala owa Tororo, Felix Okot Ogong wa Dokolo south, Theodore Ssekikubo mubaka w’e Lwemiyaga, Jacob Oboth Oboth minister omubeezi ow’ebyokwerinda, Hamson Obua minister omubeezi ow’ebyemizannyo n’abalala.
Ku ludda oluvuganya government Ssemujju Nganda ne Asuman Basaalirwa bebaakesowolayo ku bwa sipiika.


text:
Bya Boniface Kizza
Abalimi b’emmwanyi okwetolola ebbendobendo ly’e Masaka n’okusingira ddala abo abawangalira mu district y’eBukomansimbi emitima basula gibewanise nga lumonde mu kikata olwakasanyi k’emmwanyi akagenda konoona emisiri gyabwe nga kalyako bikoola n’ekaletera n’emiti mingi obutaddamu kusaako mwanyi.
Bano nga bakulembeddwamu Godfrey Kikulwe sentebe wekyalo Kagongo A, mugombolola ye Kibinge mu Bukomansimbi bagamba nti bali mukutya olwakasanyi kano nga kasinga kulya mubudde bwakiro n’emubiseera byenkuba kyokka nga by’ebiseera byeri mukufuddemba.
Ono nga yegatiddwako abalimi b’omukitundu, bavuddeyo n’ebalajanira minisitule yebyobulimi wamu ne gavumenti okuvaayo okukalwanyisa kiyambe abalimi obutafirizibwa atenga n’abamu ensimbi z’ebakozesa bazewola mumabbanka.
Godfrey Kayemba Ssolo nga y’emubaka w’e Bukomansimbi awaliriziddwa okutukako muggombolola eno n’eyennyamira olwomuwendo gwebintu ogukalamuse ennyo kyoka ekirime kyabantu mwebagya ensimbi ate okulaba nga kisanaawo.
Omwami wa Kabaka mu Ssaza Buddu Pookino Jude Muleke asasidde banna Bukomansimbi wabula nabasaba okukozesa enkola ezisoboka ng’okufuyira wamu n’okolaganira awamu n’abalimisa b’okukitundu okulaba nga bamalawo embeereno eri mukukabya abalimi b’omukitundu akayiligombe.


text:
Omwogezi wa Uganda Police Force CP Fred Enanga avuddeyo nasambajja ebibadde bitambuzibwa ku ‘social media’ nti ekitongole kya Special Investigations Division(SID) e Kireka kigaddwa. Ono ategeezezza nti SID kitongole kya Directorate of Criminal Investigations e Kibuli nti era kyateekebwawo mu mateeka era nekikirizibwa okubeera mu bukulembeze bwa Poliisi mu Public Service.
Agamba nti tewali nteekateeka yonna yakugalawo kitongole kino nti era tewanabaawo alipoota yonna ewabula nti kiggalwewo. Akakasizza nti SID ekyaliwo era etambuza emirimu gyayo bulungi ngetuusa ku Bannayuganda obuweereza.
Asabye abolupapula lwa The New Vision okuwanulayo tweet ewubisa abantu gyebakoze era nabasaba okusooka nga okwekeneenya amawulire nga tebanagafulumya.
Share.


text:
Minisita w’Ensongo z’omunda mu Ggwanga General Haji Abubaker Jeje Odongo Odongo avuddeyo nalaga obwennyamivu ku bantu abasazeewo okufuula amaka gaabwe amabbaala. Minisita agamba nti Yuganda ebadde ekoze bulungi oluvannyuma lw’okuwera amabbaala, ebidduula n’ebivvulu.Minisita agamba nti ebiragiro Pulezidenti Yoweri Kaguta Museveni byeyateekawo tebyagenderera kulumya yadde okubonereza Bannayuganda mu ngeri yonna wabula kukuuma Bannayuganda nga balamu nti era tubigondere ekyosi kimale okuyita.
Share.


text:
Bya Boniface Kizza
Abakulembeze b’ekibiina kya National Unity Platform mu kibuga Masaka basattira olwabamu kubawagizi babwe abagenda begatta ku kibiina ki NRM n’abamu nebatuuka n’okugonomolwako ebifo eby’enkizo muggwanga.
Eyakasembayo ye Robert Kambugu ng’ono abadde nnyo kulusegere lwakulira oludda oluwabula gavumenti mu palamenti Mathius Mpuuga Nsamba nga yabadde akolanga omwogezi wa NUP mukibuga Masaka. Kambugu yawereddwa obwamyuka omubaka wa gavumenti e Lwengo, ekintu ekyalesse ebibuuzo bingi mubanna Masaka.
Ensonda ezimu zitutegezeezza nga Nrm bwekozesa abakulembeze ba NUP abalina kyebafuna okuva mu gavumenti okwongera okusika abo bebetaaga kuluda oluvvugaganya.
Bino bijjidde mukaseera ngabavvububuka ba NUP abasoba 120 bamala dda okuvaayo nebegatta ku NRM nga bagamba nga bwebazze bafuna ebizibu okuviira ddala mukulonda naye nga tebafiibwako.
Emabegako, pulezidenti Museveni yavaayo nategeeza akakiiko ka NRM “NRM parliamentary caucus nga wewaliwo bannaludda oluvvuganya gavumenti bangi bekolagana nabo.
Mukwogerako ne Robert Kambugu ategezeeza nga bulijjo bwebabadde bayayaana okuwererezaako mu gavumenti naye nga tebawebwa mukisa nategeeza nti kano kekadde okuwereza banna Uganda.
Tutegeddeko nga mukaseera katono akajja bammemba ba NUP abalala basubirwa okuvaayo balangirire nga bwebegasse ku NRM


text:
OMUSUMBA ZAABIKE AKYABUZE
AB’OLUGANDA BAWANJAGIDDE AB’OBUYINZA OKUBAYAMBA
Ab’oluganda lw’omusumba Jackson bwanika amanyiddwa nga zaabike balaajanidde ab’obuyinza okulaba nga babayambako okuzuula omuntu waabwe ono oluvannyuma lw’ebbanga erigenda mu wiiki nga bamunoonya tebamulaba.
Ono yakoma okulabwako ku lwokutaano lwa sabbiiti ewedde bweyali agenda mu kusaba kw’okuyita mu kiro.
Omusumba era omuyimbi Jackson bwanika amanyiddwa ennyo nga zaabike yayawukana ne mukyalawe namusoke immaculate ku lwokutaano lwa sabbiiti ewedde nga agenda mu kusaba kw’okuyita mu kiro mu kkanisa emu esangibwa mu bitundu by’e matugga.
Ono yali mu mmotoka ekika kya ractic kyokka nga okuva olwo ono taddangamu kukubibwako kyamulubaale.
Emmotoka ono gyeyalimu yasangibwa mu kasenyi k’e nangabo ku luguudo oluva e kasangati okudda e matugga ku lwomukaaga ku makya nga era yasangibwa erimu omusaayi saako n’ebintu bya zaabike okuli essimu n’ebirala.
Ab’oluganda lwa zaabike saako n’emikwano okuva olwo bali ku muyiggo gw’omuntu waabwe kyokka nga n’okutuusa kati mpaawo kyafuniddwawo kikwatagana ku mayitire ge.
Tutuseeko mu kasenyi k’e nangabo nga era abasuubuzi abakolera mu kifo kino batubuulidde nti emmotoka ya zaabike baagirabako ku makya g’olwomukaaga nga era abamu baali basoose kumuyita kasitoma.
Bano bategeezezza nti ekitundu kino kifumbekeddemu ebikolwa by’obumenyi bw’amateeka bwebatyo nga bawanjagidde ab’obuyinza okulaba nga babayambako.
Ab’oluganda lwa zaabike okuli taatawe Johnson mayanja bagamba nti batambudde amalwaliro gonna kumpi obwoya kubaggwa ku ntumbwe nga mpaawo webayinza kusanga muntu waabwe.
Bano bawanjagide abeebyokwerinda nti bwebabeera beebakwata omuntu waabwe babayambe bababuulire waali lwakiri emitika gibakkeko.
Namusoke immaculate mukyala w’omusumba zaabike gwetusanze ku muyiggo gwa bba atubuulidde ku bugubi bwayitamu mu kiseera kino okuva bba lweyabula.
Zaabike nga omusajja agatta ebya katonda n’ebya kayisaali nga mu by’obufuzi ye ssaabawandiisi w’ekisinde ky’ebyobufuzi ki heart of Uganda platform.
Ssenkulu w’ekisinde kino chemuko waluri naye avuddeyo naasaba abeebyokwerinda okubayamba okuzuula omuntu waabwe.
Ono ategeezezza nti singa gavumenti eremererwa okuzuula omuntu waabwe baakuvaayo balangirire ate oba oli awo kyebazzaako
ye amyuka sekamwa wa poliisi mu kampala n’emiriraano afande luke oweyisigire agamba nti bakyagenda mu maaso n’omuyiggo gw’eomusumba


text:
Nze ngenda ntya eri omukama,
Ddala ddala ngenda ntya
nga sirina kye mmutonedde,
Kamutonere nze bye nnina
Ayi mukama bikkirize.
1. Ayi mukama ndi mwanawo, kyokka ayi mukama nkujeemera,
Ne nkusaba kati onziriremu nze ayi mukama aboneredde.
Omugaati gwo gwe ndeese ng’era n’eviini ngitaddeko,
Bikutambirwe olwaleero mu Yezu Kristu omwanawo.
2. Katukwebaze ggwe by’otuwa, ffenna abaganzibo abakumanyi,
Byonna ayi mukama biva wuwo, era ayi mukama bidda wuwo.
3. Ebyo ebibala bye tulina, ssaako ebisuubulwa bye tugula,
Byonna ayi mukama biva wuwo, kuba ayi mukama ggwe katonda.
4. Watutonda n’otuteekawo, n’ebyo ayi mukama bye tulina,
Era ayi mukama tukimanyi, byonna ggwe by’ofuna obizzaawo.
5. Katukwebaze bye tulina, byonn ayi mukama n’obulamu,
Bye tutalina tubisabye, byonna bitufuule ffe abaana bo.
6. Ekirabo ekisembayo, ye ggwe ayi mukama abaana bo,
Emitima kagibe gigyo, ffenna nga twagala by’oteesa.


text:
Poliisi ekakanya obujagalalo ku UNRA Weigh Bridge Station e Koranorya mu kibuga kye Mbarara esse omuntu omu n’okulumya omulala.
Attiddwa ye Ivan Bimanyirwoha Saturday okuva mu disitulikiti y’e Rukungiri n’okulumya Simon Katuramu abadde yegwanyiza okukikirira abavubuka ebuggwanjuba bwa Uganda era abadde musomesa ku Metropolitan Yunivasite mu Kampala.
Samson Kasasira, omwogezi wa Poliisi mu bitundu bye Rwizi agambye nti Bimanyirwoha ne Katuramu babadde batambulira mu Fuso namba UBF 109D nga batwala mabaati okuva e Rukungiri okudda mu Kampala emisana ga leero ku Lwokubiri wabula bonna bakubiddwa amasasi.
Kasasira agamba nti Poliisi ekubye amasasi okubayimiriza oluvanyuma lw’okugaana okuyimirira ku lutindo lwa Weigh (Weigh bridge).
Agamba nti abasirikale basoose kukuba mipiira, oluvanyuma ne bakuba mu bbanga wabula amasasi mu butanwa gakutte Katuramu mu kifuba ne Bimanyirwoha ku mutwe.
Kasasira agamba nti Poliisi esindikiddwa okukwata abasirikale bonna abenyigidde mu kikolwa ekyo ku misango gy’okutta omuntu.


text:
Akulira oludda oluwabula Gavumenti Munnakibiina kya National Unity Platform – NUP Hon. Mathias Mpuuga Nsamba avuddeyo nategeeza nga bwebatandise okukuŋŋaanya emikono okuwagira ekiteeso kyaboludda oluvuganya Gavumenti okujja obwesige mu Minisita w’obutebenkevu mu Ggwanga Maj. Gen Jim Katugugu Muhwezi ngetabwe evudde ku kutulugunya, okusiba wamu n’okuwamba Bannayuganda ssaako n’okuttibwa ekifamukoko.
Ayongedde nategeeza nti era okukuŋŋaanya obujulizi okuva eri abo abagambibwa okutulugunyizibwa nakwo kutandise nti era ebitabo bino byakuteekebwa ku offiisi z’ababaka mu bitundu byebakiikirira wamu ne ku bitebe by’ebibiina ebivuganya Gavumenti 6 ebirina Ababaka mu Palamenti.
Share.


text:
Ab'e Mukono Beevuma Bajeti
Bana mukono bakubye ebituli mu mbalirira yeggwanga gwanga eyaysisbwa gyebuvuddeko ate n’esomebwa olwa leero nga bagamba nti ya kwongera kunyigiriza bannansi nga nebintu eggwanga kwe liyimiridde nga ebyobuli biwereddwa ensimbi ntono nyo.
Mzee Joseph Yiga nga akolera mu katale ka Kame Valley ake mukono agamba nti embalirira nebwayandibadde nga nnungi nyo wabula nga pulezidenti museveni akyalemeddwa okukola ku babbi be nsimbi za gavumenti, era tewali byajja kugassa gwanga.


text:
Amawulire
Atunda mukene waakusasula engasi y’amitwalo 16
Ivan Ssenabulya
August 16th, 2019
Bya Ruth Anderah
Omutembeeyi wa mukene awereddwa ekibonerezo kyakusasula engasi ya kkooti yamitwalo 16 lwakuyembeeya nga talina lukusa okuva mu kitongole kya KCCA.
Mugisha Felix asimbiddwa mu maaso g’omulamuzi we daala erisooka ku City Hall Valerian Tuhimbise, amusomedde omusango n’agukiriza
Wabula oluvanyuma omulamuzi amulagidde asasule engasi ya kkooti yamitwalo 16, era bwaba alemereddwa yebake mu kkomera e Luzira okumala omwezi Mulamba.
Oludda oluwaabi lugamba nti Mugisha omusango yaguzza nga 12 August 2019 ku Market Street, mu Kampala.


text:
Amawulire
Abébyóbulamu bakukolagana nábazadde ku byókugema abaana
Ivan Ssenabulya
June 11th, 2022
Bya Ivan Ssenabulya,
Minisitule evunanyizibwa ku byóbulamu mu ggwanga ewakanyiza ebigambibwa nti yakugema abaana be ggwanga ku buwaze okuva eri ekirwadde kya covid-19 mu masomero.
Amyuka kamisona avunanyizbwa ku byókugema, Dr Alfred Driwale, yategeeza mu ssabiiti eno nti minisitule yakugema abaana wakati wemyaka 5-17 okuva eri ekirwadde kya covid-19
Ono yabadde agambye nti bakugema abaana bano awatali kufuna lukusa okuva eri abazadde okwewala ekirwade kya covid-19 okuyisa Uganda obubi nga bwegwali emyaka 2 egiyise.
Wabula mu kwogerako ne Dembe FM, omwogezi wa minisitule eye byobulamu, Emmanuel Ainebyona agambye nti gavumenti ekyatekateeka okulaba kino bwe kinatambula wabula nga abazadde bakwebuzibwako


text:
Amawulire
Abawakanya etteka kunkozesa ya Kompyuta baddukidde mu Kkooti
Ivan Ssenabulya
October 17th, 2022
Bya Ruth Anderah,
Ekibinja ky’abantu 12 okuli bannamateeka, bannamawulire n’abalwanirizi b’eddembe baddukidde mu kkooti etaputa Ssemateeka okusazaamu etteeka erifuga enkozesa embi eyakompyuta nga bagamba nti liyingirira eddembe lya bannansi n’eddembe ely’okwogera, n’okukola obusuubuuzi.
Ekibinja kino kikulembeddwa omukutu gw’a amawulire ogukakalabiza emirimu okuyita ku yintaneeti ogwa Alternative Digitalk limited.
etteeka likitwala nti omusango okufuna n’okugabana amawulire nga tofunye lukusa era ekibonerezo kibeera kyakusibwa emyaka egitakka wansi wa myaka 5.
Oludda oluwaabi lwewunya okulaba Palamenti ngayayisa etteeka lino nga tekoze kwebuuza ku bantu nokulaba engeri gyeligenda okubanyigirizamu
Kati bagala obuwayiro mu tteeka lino obugenderera okulinyirira eddembe lyobuntu busazibwemu.


text:
Obukadde bwa shilling za Uganda 37 n’omusobyo bwebusondeddwa abantu ba Ssaabasajja okuva mu ssaza Bulemeezi ne Butambala, abakiise embuga mu nkola ya Luwalo lwaffe.
Ezimu ku gombolola ezikiise embuga mubaddemu Mutuba 4 Makulubita ,Mutuba 10 Ssemuto ,Mutuba 6 Ziroobwe,Mutuba 7 Bamunaanika ,Ssaabaddu Kapeeka, Mumyuka Nsege ,Mutuba 9 Kamira ne Ssabagabo Kibibi okuva mu ssaza Butambala.
Oluwalo lubatikkuddwa Minister w’Obuwangwa n’ennono,Obulambuzi ,embiri n’ebyokwerinda mu Bwakabaka Owek David Kyewalabye Male,asabye abaami ba Ssaabasajja Okukubiriza abantu okunyweeza obusenzebwabwe ku ttaka ly’Obwakabaka, baleme kutataaganyizibwa bannakigwaanyizi.
Mu ngeri yeemu asabye government enoonyereze ku buzzi bw’emisango obweyongera mu ggwanga entakera, bwagambye nti bwandiba nga buva ku bavubuka abatalina byakukola.
Abaami ba Kabaka okuva mu Ssaza Bulemeezi ne Butambala bakulembeddwamu Kangaawo Ronald Mulondo ne Hajit Jalia Sseguya Nanyonjo omukiise we Ssaza Butambala mu lukiiko lwa Buganda.
Abaami ba Kabaka bategezeza nti basanga okusoomozebwa okw’ekibba ttaka mu bitundu gyebawangaalira, nebasaba Obwakabaka okubayamba ku nsonga eno.
Bisakiddwa: Nakato Janefer


text:
Essomo 9
Okusaba kubeera kwogera na Katonda.
Yesu yatuwa ekyokulabirako mu kye tuyita “essaala ya Mukama waffe” mu Matayo 6:9-13. Essaala eno kyali kya kuddamu eri omu ku mikwano gye eyamubuuza butya bwetuba tusaba.
Naye ate era waliwo engeri ez’enjawulo nnyingi ez’okusaba nga era bwe tunyumya ebika by’emboozi ez’enjawulo ne mikwano gyaffe. Tusobola okusabira abantu abalala. Tusobola okwesabira. Tusobola okusaba obukuumi, okuwona, amaanyi n’amagezi. Tusobola okwebaza Katonda olw’obulungi bwe, okusaasira kwe n’okusonyiyibwa. Tusobola n’okumwebaza olw’ebyo byatuwadde oba ne tumugamba ne ku byetweralikiridde, byetutya, bye tubuusabuusa n’ebibuuzo.
Byonna ebyo birungi!
Katonda ayagala tusabe mu bwesimbu. Amanyi ebirowoozo byo. Saba n’omutima gwo gwonna. Genda gy’ali mu bwetowaze n’okwebaza n’obugumu.
Saba nga emikono gyo ogiwanise oba nga ogitadde ku bisambi byo, oba nga ogiwumbyeko. Saba ng’ozibirizza oba ng’otunula. Tambula, yimirira, tuula, vunnama oba galamira wansi. Saba ku makya oba olweggulo, emisana oba olunaku lwonna.
Togezaako kuwulikika ng’akozesa obukodyo obungi nga oyogera. Katonda tamatizibwa bigambo byo ebirungi ennyo. Amanyi n’okusinga by’omanyi. Beera bubeezi wa mazima. Beera ggwe era oyogere ne Katonda mu kitiibwa, mwesige nti ayagala okuwulira essaala yo era nti ayagala okubeera naawe.
Sabako wekka ate saba n’abalala. Okusabira awamu kintu kirungi. Kituleeta awamu ate era ne kisanyusa Katonda.
Totiisibwatiisibwa bantu abo abawulira emirembe nga basabira mu maloboozi aga waggulu. Okusaba tekwesigamizibwa ku bantu, okusaba kulina kutusembeza eri Katonda nga twanjuluza emitima gyaffe gy’ali. Omuntu bwakujerega olw’engeri gy’osabamu ekyo kiba kiraga kyali tebuba buzibu bwo. Kiraga okwepanka ate okwepanka si kwa bwa Katonda.
Buli Mukulisitaayo alina okweyigiriza empisa ey’okusaba. Kino kitegeeza okuteekangawo essaawa eya buli lunaku ey’okusabirangamu. Ekyo bw’otakikola okusaba kulina engeri gye kuvaawo mu bulamu bwo, bw’oba totandise nakuteekawo budde bwanjawulo obw’okusaba. Tandika n’eddakiika kkumi na ttaano. Okuteekawo obudde bw’okusaba ku makya nnyo nga tonnatandika lunaku, kyandibadde kirungi. Kiyambako okusinga bwewandibutaddeyo ekiro kubanga osobola okuba nga okooye, oba nga olina by’okola oba ne wabaawo ebikuwugula. Okusaba kulina engeri gye kukyusaamu entambula y’olunaku lwo mu ngeri ennungi.
Obudde bwo obw’okusaba bwawulemu ebitundu eby’enjawulo. Ojja kwesanga nga kiyamba okuwandiika enteekateeka yo ey’okusaba osobol okubaako w’onatunula singa oba ofunye obuzibu okulowooza eky’okusabira.
Eno y’engeri emu y’okusaba: Ekisooka, weenenye ensobi z’okoze osabe ne Katonda akusonyiwe. Kakati bw’omala otwaleyo ku ddakiika entono ng’omwebaza olw’obulungi bwe, okusonyiyibwa, obukkakkamu n’okwagala kwe. Yongera otwaleyo eddakiika endala ntono nga omutendereza olw’obwesigwa bwe n’amaanyi ge. Sabira amaka go ne mikwano gyo. Twalayo obudde ng’osirise ng’olinda ku Mukama ayogereko naawe. Kati twala obudde bwonna obuba busigaddeyo ng’ogamba Mukama akwambaze amaanyi ng’oyingira mu lunaku lwo.
Osobola okukozesa ne Bbayibuli okukulungamya mu kusaba. Okugeza, sooka osome Bbayibbuli, awo olyoke oyogere ne Katonda ku by’oba osomye, omusabe akuyambe okutegeera ebiba bikutabuddemuko.
Empisa ennungi zitwalamu ku budde okukula. Kale nno gumikiriza omulimu nga gukolebwa, weegumikirize lwakuba era teweenafuya.
Bw’omala okunyiikira okusaba eddakiika zo kkumi na ttaano, abantu abasing bawulira nga bagala okuwanvuyako ku budde bwabwe obw’okusaba. Ekyo nno kirungi! Era twakizuula nti kisigala nga kiyamba okugabanya obudde bwo mu kusimba essira ku bintu eby’enjawulo. Kitutaasa ebintu obutatuyitirirako n’okutulema ne bitulema.
Okusaba kulina okuba n’ekiruubirirwa era ng’okwagala bwekuli nti kulina okuteekebwa mu nkola okufuuka okwaddala.
Tuyaayaanira enkolagana ey’oku mwanjo ne Katonda okusinga ekintu kyonna. Era enkolagana eyo ey’ebuziba etukyusa.
Katonda atuyita okusaba. Ayaayaanira ffe okwogera naye. Okwogera ne Katonda kimatiza emmeeme zaffe okusinga ekintu kyonna bwe kiyinza. Bwetulekayo okusaba tuba twerekeredde ffe kennyini wamu n’abantu be twagala. Tumaleko obudde ne Katonda, olwo kimusobozese okutunyweza n’okutuzzaamu amaanyi buli lunaku.
Ayagala okutukkusa n’okutusanyusa mu kubeerawo kwe. Ayagala okubeera naawe, olyoke omumanye era omunyumirwe.
Tekangawo obudde bwo ne Mukama mu lunaku lwo oba si kyo olunaku lujja kukumalawo nga tomufunidde budde. Bw’onosulirira okusaba ojja kwesanga oweddemu amaanyi, owuubadde, ogwe ne mu kibi. Naye bw’onooba mwesigwa n’onyiikira okusaba, Katonda ajja kukuwa empeera gy’otalowoozangako.
Ye obadde okimanyi nti Katonda akusabira?
Gendako Ebuziba
Saba mu ngeri zino okumala eddakiika ttaano buli kimu; mutendereze, yatula ebibi byo, somayo zabbuli, weebaze, sinza. Lindamuko ayogere naawe; gabana ebyetaago byo ne Katonda, sabira abalala, saba okuyita mu Zabbuli 23 oba Zabbuli endala yonna esobola okweyambisibwa mu kusaba; fumiitiriza ku kiki Katonda kyali, musabe akunyweze obeere nga ye, omalirize nga era omwongera ettendo.


text:
Amawulire
Alupo avudeyo ku byókutaasa obutonde
Ivan Ssenabulya
May 21st, 2022
Bya Benjamin Jumbe,
Amyuka omukulembeze weggwanga Jessica Alupo alaze obwetaavu obwokukwatira awamu mu kutaasa obutonde bwensi.
Okwogera bino abadde atongoza kawefube owokusimba emiti mu bitundu bye Entebbe.
Alupo agambye nti kawefube ono agenderedwamu okulwanyisa obulabe obuli mu kusanyawo ebibira era agambye nti gavt erina ekirubirirwa okulaba nti ezaawo ebibira ne bitundu 24% wetunatukira mu mwaka gwa 2040.
Wabula kino kyetaagisa okukolera wamu.
Gavt erina kawefube owokusimba emiti egiwera obukadde 200 mu myaka 5 egijja maaso.


text:
Ab’ebyokwerinda mu Disitulikiti y’e Jinja baakubye omukyala amasasi mu lubuto bweyabadde atambuzibwa mu budde bwa ‘curfew’.
Eveline Namulondo nga mufumbi wa mmere mu kibuga Jinja mu Garage ya Alakalaka yapookya n’ebiwundu mu Ddwaliro lya Jinja Referral Hospital. Namulondo agamba nti babadde abasaabaze babiri ku booda booda ku ssaawa kumineemu n’eddakiika ana mu ttaano Ab’amaggye wamu ne Uganda Police Force nebabayimiriza wabula owa booda booda nagaana okuyimirira akyawaliriza abasirikale okubakuba amasasi.
Omwogezi wa Poliisi mu bitundu by’e Kiira agamba nti okunoonyereza kutandise okuzuula kiki ekyabaddewo.


text:
Nakomyewo muganda wammwe Mukama yantuma okubawanga ebindi ku mwoyo
Nange ne sifuuka kaasa kujeemera Mukama ntuukiriza endagaano yange
Bwe wabaawo eyali ampulidde nga nnyimba mu bibuga ne mu byalo ndi muyigisa nnyo
Lwaleero nkawaŋŋamudde Mukyala Kandida vva ku Jimmy omusukkiridde
Abakazi abakaddekadde okusinga ku nnyabo ate naddala abalina ku bintu
Ye naddala abagumbawadde muzinze n’enkato okwetikka obulenzirenzi
Muleseewo size zammwe nga Muzeeyi Matayo ataakulumyenga muyite mwenna
Weekebera amatama wegaabanga kati nsalosalo n’envi zimeruukiridde
Face ekufufunyadde olw’ensonga y’okkula n’emabega ekuserebenze
Kuva buto otabadde mu nsi ki kyotonnalaba ssi mululu naye ago maddu
Ke kadde wummula ensi olyetunga ku ttutu koma awo n’abato bakwazze
Naye laba bw’ozze kalenzirenzi!
Okagulira empale n’omwenge kati laba ogula bbiya kw’otadde omukoolakoola
Kaakati kasiriwadde ate ggwe oli mukulu ogenda kufa okaleke ku kyalo
Nga n’okuzaala keerabidde kuba ebiseera by’okuzaala gwe wakatawaanya n’okafiiriza
Mpuliddewo abakaddekadde awo abeemulugunya nga baagala nkome awo mangu
Mpuliddewo abakaddekadde awo abeemulugunya nga baagala nkome awo mangu
Nti bo baba batudde obulenzi bwennyini ne bubasooka okubakwana
Nnyabo toyomba mangu anti n’entunula yo era ekulaga obutayitwako
Olulengera omulenzi yenna ng’okyusa ku nkula ng’otunuza obusendasenda
Amatama ogasenzesenze osika embugubugu zinywerere bulungi ku mba
N’amaaso agazigaladde n’ogabbako mpola nga bw’oggyamu obujonjojonjo
Ab’engeri eno mwafuna dda erinnya eribaawula tubanyumyako ne ku mwenge
Linnya ddungi mwana wange ba mukadde anyirira nakyo kika kiri awo kyokka
Kino ekika kyo tolibuuza nti ogenda wa nnyabo baba banoonya baana bammwe
Nagambye yeezira kusanga n’akyamula figure n’olaba bw’anyigiriza enkoggo
Omugongo gwakula dda gusaanamu mpagi n’olaba bw’agucangacanga
Mmwe mukwana obulenzi bwammwe, lwa butoogera mukozesa magezi gokka
Ate olumala okakwana ng’okkirira ttale okanogereyo omukoolakoola
Ng’otereka kigwagwa kyo eka kisiiba mu bulangiti
Kivaayo kwasa ku nku na kwera mu mbuzi
Tekigenda mugga kusanga banyirira
Kale omusibidde eka ate ggwe oli mukulu tokyalina magi na munda
Kati okuzaala yeerabidde ggwe omwongera mmale saasirako ku baamuzaala
Era otyoboola obukadde bwammwe
Mwali ba kitiibwa wabula ako
Ssibavumye mbabuuliridde
Mwalaba ki ku size ento abazeeyi mmwe mbuuza nsaba tuddeko mu kaama?
Ne mulekawo abasajja be muyinza okulaga mu bantu ne mukumba nga muggumidde
Ggwe ow’emyaka ataano bw’oganza Matayo ow’enkaaga kirungi na nnyo
Naye Jimmy ow’abiri gokka njagala obe n’ensonyi weebikka otya n’oyo mu nju?
Ka kitange okawemudde, lwabutoogera kaguma lwakuba mpale mpya
Saagadde mpemule bantu, nandyatudde ne mukkuta obugwagwa bwammwe
Ekyo nkibalekedde mwekebejje abazeeyi abaami mmwe muba musembera ku mwanjo
Omusajja okuliridde n’awaka oyitwa ssebo agaana ogawunduludde
Wadde tozadde kyokka wazaalwa ku Kabaka Chwa okuze era ogundidde
Laba bw’ojja oludduddu ng’osanze ka nnyabo obubeere bususuukiridde
N’okagamba obutafaayo kabikwate na mpola kakuganze mpola mu kyama
Mbu era wakaagala dda bukyanga okalaba n’emmeeme yo kaagitwala
Kambuuze taata wange bukuvudde wa obwagazi bw’ako k’olaba eggi?
Weepimeemu wooli wenna wadde oli mu ngoye ate otunule ku bbujje liri
Ne Katonda akutunuulidde ali awo ku bbali ggwe tomulaba naye ye waali
Keemodde kakazi kattu anti kakwatwa n’ensonyi
Naawe oswakidde ofuuse ne colour
N’oluusi omulevu gwa nvi bwe kagutulako ne kawulira ekikyamu munda
Keewozezza ssebo by’oŋŋamba nga ssibisobola ko ggwe nze mmanyi tugende
Kati laba okakulembedde bw’ogenda ogaziwa ozimbye olw’okuba ofunye eggi
Ekkooti ekukunukidde anti k’onyumya nako kampi akakukoosakoosa
Abasajja abakulu mmwe mubeere n’ensonyi nga muwemudde baana bammwe
Apaana muddeyo ku gakadde gammwe
N’abato muleke bazannye n’abato envuumuulo
Obusoma mubwebagazze ye naabagamba ki olaba muganza obukola eka!
Nze simanyi gye mwaggya maddu kuganza kakozi ke waleeta ewaka kafumbe!
Laba bw’otuutidde anti otudde mu ntebe kko kali wali kafukamidde
Ne by’okagambye kawulidde naye katya mukyala wo ggwe okagumizza obutafaayo
Ate ennaku yakalaba dda nga mukoozesa engoye n’okuyonja ebiri mu nju
Kati okagamba keetereeze okawadde n’ensimbi kagule ebyakabulanga
Tekakyayinza mwana wange kugondera mukazi kuba kamanyi we kalya w’alya
N’omukazi omukenenudde buli lwe kamulaba kaba kamanyi ku byamutuuza
Akagambye kw’oza bintu nga kafuuka ka ggume
Gy’anaakaloopa yonna kamanyi tokyanyeze
Kubanga kaakukwasa ng’amaddu gakuluma kaakati kawaganyadde
Ebintu ebyo bingi mu nsi nga byonoonye maka kitalo abaami obutateeka
Eby’embi nga binajja otuuyana ku ggolu
Eby’embi nga binajja otuuyana ku ggolu
Ensi etubijjiridde obwana obuwala obuto nabwo bufuuse leenya
Ebintu by’obufumbo edda ng’omala kula nga teri kye wali otegedde
Naye kati akawala konna kasita koogera kamanyirawo omusajja ky’eki!
Yaddeyaddeko mu byalo naye obwomubibuga tekyali gw’oyita na muntu
Anti enju zoomubibuga zonna eddiiro ky’ekisenge enjawulo lutimbe lwokka
We muzaalidde abaana bammwe ggwe ne mukyala wo akulamu mwalira awo wansi
Lwaki taakuguke mu nsi nga mwamuzzaako alaba nkomye awo mpitiridde
Ekibuga twajjirwa nagwo musango muloope ekitaliimu kalungi konna
Ani anampakanya ku lunnabe lw’ekibuga ekyonoonye wano buli kantu
Empisa z’obuwangwa zonna zifiira mu bibuga
Kubanga gw’oliraanye munno tazaagala
Ggwe bw’owamattuka mu nju yo ogenda bugenzi kubanga toomunyege kantu
Anti olulimi lwo talutegeera
Obwana bw’olina awaka kale ne bujja buva buto nga bumanyidde obutabuuza
Osanga kalalambadde kanaakunyega katya wadde eka kyekatalabanga
Bwe buzibu obuzuuse mu nsi lwa kwagala bibuga tebiriimu kalungi konna
Ekintabuli kiyitiridde
N’omuvuyo ogw’ensula yaffe
Mu nnyumba eringa aka latrine, bisaana bagumba
Mbadde mbabuuliridde munaalemwa kuyiga nze ngogola Uganda yattu
Mbadde mbabuuliridde munaalemwa kuyiga nze ngogola Uganda yattu
Ekisooka mukazi wattu Mukyala Kandida vva ku Jimmy akusukkiridde
Naawe omwami okuliridde okuganza abawere ssi mululu naye ago maddu
Njagala mwawulenga omuzigo ku ddibu
Mwawule ekitakambagga ku ppeera n’entula
Saagala mwelogozze njogedde mu lwatu buli alina akaze ke konna
Amannya mpitibwa Basudde
Ery’ekizungu Herman eri ndi mugave
Ŋŋenze abalungi mwenna, mubeere balamu
Share Mukyala Kandida Lyrics by Herman Basudde
📣 Do you find Musiclyfer useful? Follow us on Facebook(@musiclyfer) and stay updated.


text:
Amawulire
Poliisi ekutte omukulu wéssomero eyalya ensimbi za bayizi ezé bigezo
Ivan Ssenabulya
October 19th, 2022
Bya Abubaker Kirunda,
Poliisi mu ggombolola y’e Namutumba ekutte omukulu wessomero ku bigambibwa nti yabulankanya ssente z’ebigezo by’abayizi basiniya eyokuna ne basubwa okukola ebigezo ebyakamalirizo ebyatandise ku ntandikwa ya wiiki eno.
Omwogezi wa poliisi mu Busoga east Diana Nandawula agamba nti omukwate abadde akulira essomero lya Bugobi modern senior secondary school mugomolola ye Bulange.
agamba nti essomero lino lirina abayizi kkumi na musanvu mu senior four kyokka omukwate yawandiisa basatu bokka ku Uneb era kigambibwa nti yabulankanya ssente z’okwewandiisa abayizi kkumi na bana.
Nandawula mu kiseera kino asabye abazadde bulijjo okukwatagana n’amasomero okukakasa nti abaana babwe bawandiisibwa mu UNEB.


text:
Ebyemizannyo
Ogw’ebika e Kkobe n’embogo gwa Lwamukaaga
Ivan Ssenabulya
August 29th, 2019
Bya Shamim Nateebwa
Minisitule yebyemizannyo mu bwakabaka bwa Buganda nga bali wamu nebiina ekidukanya omuzannyo gw’omupiira mu Uganda bafulumizza entekateka ezigenda okugobererwa mu mupiira gwebika, ogwakamalirizo.
Ab’embogo bagenda kwambalagana nabe Kkobe omupiira ogugenda okubeera mu ssaza lye Buddu.
Minisita webyemizannyo mu bwakabaka bwa Buganda Owek. Henry Ssekabembe Kiberu ategezezza ngemilyango bwejijja okuggulwawo ku saawa 3 ezenkya kisobozese abantu bomutanda okuyingira ngobudde bukyali.
Ekika kyembogo kyakawangula ekikopo kino emirundi 2 ate kkobbe bakakiwangula emirundi 2.
Omupiira guno gugenda kubaawo ku Lowmukaaga luno nga 31 omwezi guno mu sazza lye Buddu.


text:
Wano mu Buganda, ebinyonyi eby’enjawulo miziro era byenyumirizibwamu nnyo.
Waliwo abeddira Ngaali, Nakisinge, Kunguvvu, Ennyange n’ Ennyonyi Endiisa , era ky’abuvunanyizibwa omuntu okumanya ebitwata ki kika kye ate assobole okukikuuma, naddala mukaseera kano ng’obutonde bw’ensi butokomoka.
Singa obutonde tebukuumibwa, ebika ebimu byolekedde okufuuka olufumo.
Ekinyonyi ngaali kekabonero k’eggwanga, era musango okukusanga ng’osse ekinyonyi ekyo, oba okukikwata okukitunda.
Ebibira, entobazi n’embalama z’ennyanja by’ebifo ebisinga okuwangaaliramu ebinnyonyi ebyenjawulo.
Ng’oggyeko ebinyonyi bino okuba emiziro,era byabulambuzi.
Abalala babifunako eddagala, abandi babirya, n’okubifunamu ensimbi ezigaggawaza.
Mu kisaawe ky’ebyobulambuzi okulambula n’okulaba ebinyonyi mu Lungereza kiyitibwa ‘Birding’, ky’ekimu ku bintu ebikolebwa abalambuzi era nga Uganda enogera ddala ensimbi eziwera ku mu kulaba ebinyonyi .
Ebinnyonyi bino mulimu ebinene ddala nga Bbulwe ne Kalooli, n’ebunyonyi obutono ddala nga Obunuuna nsubi, Obutaayi , Endegeya n’ebirala.
Okusinziira ku Emmanuel Mukisa omusomesa b’obutonde bw’ensi ate nga mukugu mu binyonyi ku Uganda Wildlife Conservation Education Cemter (UWEC) bangi gyetumanyi nga Zoo e Ntebe, agamba nti omutunuulira ebinyonyi kiwummuza ebirowoozo, ate nga mukaseera keekamu wabaawo okuyiga kungi.
Mukisa agamba nti enneyisa y’ebinyonyi n’enkula yaabyo ennyuma okulaba.
Mukisa anyonyola nti ebinyonyi by’awulwamu emirundi ebiri, ebiwangaalira mu bibira , saako n’ebinyonyi eby’okumazzi, era wano wewava entandikwa y’omuntu okutandika okumanya n’okunyumirwa ebifa ku binyonyi, n’okufaayo okubikuuma.
Endabika y’ekinyonyi, okuli obunene bwakyo, langi yakyo , enkula y’omumwa , eky’ensuti , saako n’ebigere kikulu nnyo mukutegeera ekika ky’ekinyonyi omuntu ky’aba alabye .
Amaloboozi gabyo n’ebika kyebisusunku mwebisula nabyo binyuma okutunulako.
Wano ssemazinga Africa,Uganda yaamukisa okuba nti yeemu kunsi erina ekinyonyi ekisinza ekisusunku ekinene era nga ekinyonyi kino kiyitibwa Naddibanga.
Mukisa annyonyola nti mu kaweefube mukusomesa abantu obutonde obukwata ku binyonyi, basaawo olunaku n’esaawa abantu ba bulijjo webasobola okubegattako mu Zoo e Ntebe okulaba n’okuyiga ebikwata mu binnyonyi ebyenjawulo.
Buli lwakutaano saawa emu ey’okumakya kuba kalaba na kuwuliriza amaloboozi g’ebinyonyi ebyenjawulo.
Mu kkuumiro ly’ebisolo n’ebinyonyi ebyomuttale eryea Uganda Wildlife Conservation Education Cemter (UWEC) bangi gyetumanyi nga Zoo e Ntebe, waliwo ebika by’ebinyonyi ebisukka mu 250.
Okusinziira ku kitongole kya Birdlife International, ensi yonna eteeberezebwa okubaamu ebika by’ebinyonyi ebiri wakati wa 9,700 ne 11,000.
Okunoonyereza kwalaga nti ebika by’ebinyonyi 1,481 byebyoleekedde okusaanawo, olw’okusaanyizibwamu kw’obutonde bwensi mwebiwangaalira, n’abantu okubiyigga babifunemu ensimbi.
Ebika bye binyonyi 159 bbyo bigambibwa okuba nti byasaanyirawo ddala munsi yonna.
Okutwalira awamu mu nsi yonna muteeberezebwa okubaamu omuwendo gw’ebinyonyi ebiri eyo mu buwumbi 430, wabula ng’ebika ebimu bingi nnyo ate ebirala bitono ddala olw’enkula n’embeera mwebibeera.


text:
Ebitongole byebyokwerinda bivuddeyo nebiwera okutunda wamu n’okutembeeya ebissi omuli; enkumbi, ejjambiya, obwambe n’ebintu ebirala ebisongovu ku nguudo. Poliisi era eragidde abaduumira Poliisi mu bitundu eby’enjawulo okuwamba ebintu bino ebitundibwa ku nguudo kuba byongedde obumenyi bw’amateeka n’okuteeka obulamu bw’abantu mu katyabaga.
Omwogezi wa Uganda Police Force CP Fred Enanga agamba nti okukwasisa amateeka mu basuubuzi mulimu gwa Kampala Capital City Authority – KCCA nti era bagenda kukwatagana ne KCCA okulaba nti batondawo embeera eyeyagaza ku nguudo.
Share.


text:
1
Amaziina ga baishenkuru ba Yesu
1 #
Luk 3:23-38. Okutondoora obukomooko bwa Yesu Kristo, Omwana wa Daudi, Omwana wa Abrahamu.#Kut 5:1. 2Abrahamu akazaara Isaaka, Isaaka yaazaara Yakobo, Yakobo yaazaara Yuda n'abarumuna, 3#Rus 4:13-22. Yuda yaazaara Pereezi na Zeera ahari Tamari, Pereezi yaazaara Hezirooni, Hezirooni yaazaara Raamu, 4Raamu yaazaara Aminadabu, Aminadabu yaazaara Nahasooni, Nahasooni yaazaara Salumooni, 5Salumooni yaazaara Boazi ahari Rahabu, Boazi yaazaara Obedi ahari Ruusi, Obedi yaazaara Yese, 6Yese yaazaara Daudi omugabe. Daudi yaazaara Sulemaani ahari muka Uria, 7Sulemaani yaazaara Rehoboamu, Rehoboamau yaazaara Abiya, Abiya yaazaara Asa, 8Asa yaazaara Yehoshafaati, Yehoshafaati yaazaara Yoramu, 9Yoramu yaazaara Hezekia, 10Hezekia yaazaara Manaase, Manaase yaazaara Amoni, Amoni yaazaara Yosia, 11Yosira yaazaara Yekonia n'abarumuna omu biro by'okutwarwa Babulooni omu bukwatwa.
12Bwanyima y'okutwarwa Babulooni Yekonia akazaara Shealitieli, Shealitieli yaazaara Zerubabeeli, 13Zerubabeeli yaazaara Abiuda, Abiuda yaazaara Eliakimu, Eliakimu yaazaara Azori, 14Azori yaazaara Zadoki, Zadoki yaazaara Akimu, Akimu yaazaara Eliudi, 15Eliudi yaazaara Eleazaari, Eleazaari yaazaara Mataani, Mataani yaazaara Yakobo, 16Yakobo yaazaara Yosefu iba wa Mariamu; ogwo niwe nyina wa Yesu orikwetwa Kristo.
17Nikwo kugira ngu baishenkuru boona okwiha ahari Abrahamu okuhitsya ahari Daudi n'ikumi na bana; kandi okwiha ahari Daudi okuhitsya aha kutwarwa Babulooni n'ikumi na bana; kandi okwiha aha kutwarwa Babulooni okuhitsya ahari Kristo n'okumi na bana.
Okuzaarwa kwa Yesu
18 #
Luk 1:35. Okuzaarwa kwa Yesu Kristo kukaba kuri kuti. Mariamu nyina wa Yesu akaba naagambwa Yosefu obugyenyi. Kwonak Yosefu ku yaabaire atakamutaahize, Mariamu yaareebwa aine enda y'Omwoyo Orikwera. 19Mbwenu Yosefu iba, ahabw'okuba omuntu ohikiriire, tiyaayenda kumuhemura, yaateekateeka kwita obugyenyi bwe bwesherekye. 20Kwonka ku yaabaire naakiteekateeka atyo, maraika wa Mukama yaamwizira omu kurooto, yaamugira ati: Iwe Yosefu mwene Daudi, otatiina kutaasya Mariamu omukazi waawe, ahakuba enda ei aine n'ey'Omwoyo Orikwera; 21aryazaara omwana w'omwojo, kandi oryamweta Yesu, ahabw'okuba niwe arijuna abantu be omu bibi byabo. 22#Isa 7:14. Ebyo byona bikabaho ahabw'okuhikiiriza ebi Mukama yaagambire naaraba omuri nabi, naagira ati:
23Reeba, omwishiki oshugaine
Aryagira enda, azaare omwana w'omwojo,
Eiziina rye aryayetwa Emanueli,
amakuru ngu Ruhanga ari hamwe naitwe. 24Yosefu ku yaasisiimukire omu turo, yaakora nk'oku maraika wa Mukama yaamuragiira; yaataasya omukazi we; 25#Luk 2:7. kwonka tararaire nawe okuhitsya obu yaazaire omwana; ishe akamweta Yesu.


text:
Permanent Secretary wa Ministry of Health- Uganda Dr. Diana Atwine avuddeyo nategeeza nti olunaku lw’eggulo abantu 197 bakebereddwa nga bangi ku bbo baava Dubai ebivuddemu biraga nti 4 balina ekirwadde kya #COVID-19. Bano 4 babadde mu ‘institutional quarantine’ mu woteeri ez’enjawulo era nga kati bagiddwayo nebatwalibwa mu Ddwaliro ly’e Mulago okufuna obujanjabi. Kati abalina obulwadde bwa #COVID-19 bali 18. Permanent Secretary wa Ministry of Health- Uganda Dr. Diana Atwine avuddeyo nategeeza nti olunaku lw’eggulo abantu 197 bakebereddwa nga bangi ku bbo baava Dubai ebivuddemu biraga nti 4 balina ekirwadde kya #COVID-19. Bano 4 babadde mu ‘institutional quarantine’ mu woteeri ez’enjawulo era nga kati bagiddwayo nebatwalibwa mu Ddwaliro ly’e Mulago okufuna obujanjabi. Abalina obulwadde bwa Ssenyiga buno kati bali 18. #COVID19UG #COVID2019 #COVID2019UG Permanent Secretary wa Ministry of Health- Uganda Dr. Diana Atwine avuddeyo nategeeza nti olunaku lw’eggulo abantu 197 bakebereddwa nga bangi ku bbo baava Dubai ebivuddemu biraga nti 4 balina ekirwadde kya #COVID-19. Bano 4 babadde mu ‘institutional quarantine’ mu woteeri ez’enjawulo era nga kati bagiddwayo nebatwalibwa mu Ddwaliro ly’e Mulago okufuna obujanjabi. Kati abalina obulwadde bwa #COVID-19 bali 18.
Share.


text:
Akakiiko akalwanyisa obuli bwenguzi n’obukenuzi okuva mu maka gomukulembeze w’eggwanga aka Anti Corruption Unit nga kali wamu ne Poliisi bakutte CAO wa Disitulikiti y’e Ntoroko Anslem Kyaligonza ku bigambibwa nti yawa abakozi abasoba mu 500 emirimu mu ngeri abasukka mwabo abalina okukolera Disitulikiti nga teyebuuzizza ku Kakiiko ka Disitulikiti akavunaanyizibwa ku kugaba emirimu.
Kigambibwa nti CAO era yeddiza obuyinza bwa District Service Commission neyelondera abantu beyawa emirimu, nagaba ebbaluwa zemirimu eziriko ebiteeo ebigingirira ebya District Service Commission era nabateeka ku lukalala lwabalina okusasulwa Gavumenti. Kigambibwa nti n’abakozi beyawa emirimu bateekebwa ku musaala omunene ennyo kwezo zebalina okusasulwa mu mateeka.
Kino CAO kyeyakola kyaviirako ebitongole eby’enjawulo mu Disitulikiti y’e Ntoroko okubeera n’abakozi abangi, ekyaviirako omusaala okuba nga tegumala nekyaddirira be bakozi okuba nga kati babanja emyezi 6. Mu bitongole ebimu ng’ekyebyobulamu kyaviirako abakozi okwekalakaasa mu malwaliro ga Gavumenti agamu.


text:
Amawulire
Abalimi baweereddwa amagezi
Ivan Ssenabulya
August 24th, 2019
Bya Prossy Kisakye, Amyuka omukwanaganya w’entekateeka ya gavumenti eya bonna bagaggawale eya operation wealth creation Lt Gen Charles Angina awadde abatekateeka okuyingira ekisaawe kye by’obulimi amagezi okweyambisa amapeesa asatu okuli eryo kwewaayo, okulemerako ne nneyisa okusobola okunoga enusu mu mulimo guno.
Angina agamba nti omuntu yenna okufuna mu by’obulimi alina okubeera n’ebisatu ebyo kuba mu mawanga agakula edda ababikozesa bafunyemu.
Ono agamba nti ebiseera ebisinga wano mu ggwanga abalimi bwebafuna amakungula amalungi olwo nebatandika okweyozako ennaku nga bagula buli kafankunali owokwejalabya ne kivaamu nga basigalirawo nga tebanatuuka na ku makungula gadako.
Angina awadde abalimi amagezi gabusa bulijjo okweyigiriza empisa okuza ensimbi mu bintu ebivaamu ensimbi mu kifo kyokuzibwebweena


text:
Amawulire
Omuliro gusanyizaawo bya bukadde e Luweero
Ivan Ssenabulya
December 28th, 2021
Bya Juliet Nalwooga
Ebintu ebibalirwamu obukadde nobukadde bwensimbi bitokomokedde mu muliro nabbambula, ogukutte ekizimbe mu tawuni kanso ye Wobulenzi mu disitulikiti ye Luweero.
Abakoseddwa kuliko amadduuka aba mobile money nabalala, nga byebibadde bikolerwa ku kizimbe kino.
Isah Ssemwogerere, omwogezi wa poliisi mu kitundu kya Savannah akakasizza enjega eno, ngagambye nti basobodde okugezaako okuguzikiriza obutalanda okugenda mu basubuzi abalala.
Agambye nti tewali muntu yenna afiridde mu muliro guno.


text:
Amawulire
Poliisi yenyodde nabeekalakaasi ku Bbeeyi yébintu
Ivan Ssenabulya
July 25th, 2022
Bya Juliet Nalwooga ne Abubaker Kirunda,
Poliisi eriko bekutte ku kwekalakaasa okukolebwa mugombolola ye Kawempe nga bannauganda bawakanya okwekanama kwe beeyi ye bintu mu ggwanga.
Mu kwogerako ne bannamawulire ku kitebe kya poliisi e Naguru, omwogezi wa poliisi mu ggwanga Fred Enanga, agambye nti abasajja babwe basobodde okulemesa okwekalakaasa okubadde kutegekebwa e Kawempe.
Olunaku lweggulo amyuka ssabapoliisi Maj Gen Tumusiime Katsigazi, yalabudde bannauganda okwewala okwenyigira mu kwekalakaasa nga bawakanya ebeeyi ye bintu.
Kino kyadiridde abantu abatanaba kutegerekeka okulangirira nga bayita ku mikutu egyomutimbagano nti ekibuga kampala si kyakubaamu muntu okuva leero okutuusa ku lunaku olwokusatu wakati mu kulaga obutali bumativu ku miwendo gye bintu egiri waggulu eno.
Ate mudisitulikiti ye Jinja badereva ba taxi batadde wansi ebikola nga bawakanya ebeeyi ya mafuta esusse ogwobulamuzi.
Okwekalakaasa okutandise enkya ya leero kulesse abasabaze nga basobeddwa oluvanyuma lwokubulwa entambula
Abavubuka abefujjo nabo beyambisiza omukisa guno okwekalakaasa nga balaga obutali bumativu ku mbeera nga bweri mu ggwanga wabula bano poliisi ebanukudde na tiya gaasi